7211 



ΪΦΗΜΕΡΙΣ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΔΕΚΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

702 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τέλη ετήσιας συνδρομής της Εφημερίδας της Κυβέρνησης, της τι¬ 
μής πώλησης κάθε ΦΕΚ, της τιμής διάθεσης φωτοαντιγράφων 
ΦΕΚ, ως και τέλη δημοσιευμάτων που καταχωρούνται στην 

Εφημερίδα της Κυβέρνησης.:.... 1 

Απόφαση για τμηματική εκπλήρωση των στρατιωτικών υποχρεώ¬ 
σεων ορισμένων κατηγοριών στρατευσίμων και κληρωτών. . 2 
Ανάθεση αρμοδιοτήτων στους Υφυπουργούς Εθνικής Οικονο¬ 
μίας. 3 

Έγκριση αποζημίωσης για πρόσθετη εργασία του πυροσβεστικού 

προσωπικού, κατά την θερινή περίοδο έτους 1987. 4 

Τροποποίηση της αριθμ. 123356/2167/29.9.1981 απόφασης 
παροχής εγγύησης του Δημοσίου, προς το Ταμείο Αποκαταστά- 
σεως του Συμβουλίου της Ευρώπης και υπέρ της ΕΚΤΕ, για την 

κάλυψη δανείου ποσού ΥΕΝ 1.170.000.000 . 5 

Τροποποίηση της αριθμ. 105183/2600/ 6-9.83 απόφασης παρο¬ 
χής εγγύησης του Δημοσίου προς το Ταμείο Αποκαταστάσεως 
του Συμβουλίου της Ευρώπης υπέρ της ΕΚΤΕ, για την κάλυψη 

δανείου ποσού ΥΕΝ 3.000.000.000. 6 

Παράταση προθεσμιών καταβολής χρεών προς το Δημόσιο. ... 7 
Παροχή της εγγύησης του Δημοσίου στην Ιονική - Λαϊκή Τράπεζα 
της Ελλάδος για κάλυψη δανείου της ποσού δρχ. 1.900 εκατ. 
στον Ο.Σ.Ε, για εξόφληση υποχρεώσεών του από καύσιμα. . 8 
Καταβολή εφάπαξ χορηγήματος για τις γιορτές Χριστουγέννων 
1987 στους μερισματούχους του Μετοχικού Ταμείου Πολιτικών 

Υπαλλήλων. 9 ) 

Τροποποίηση της απόφασης αριθ. 25379/1617/1.4.86 με την 
οποία παρασχέθηκε η εγγύηση του Δημοσίου προς τις Τράπεζες 
για τη ρύθμιση οφειλών από βιοτεχνικά δάνεια με βάση την 
πράξη Διοικητή Τράπεζας Ελλάδος αριθ. 655/30.12.85. . . 10 
Παροχή της εγγύησης του Δημοσίου στην Εμπορική Τράπεζα της 
Ελλάδος, για τη χορήγηση δανείου της στην Ολυμπιακή Αερο¬ 
πορία (ΟΑ) ποσού δρχ. 4.000 εκατ. για την πληρωμή υποχρεώ¬ 
σεών της, από καύσιμα, προς τα Ελληνικά Διυλιστήρια Ασπρο- 


πύργου (ΕΛΔΑ).11 

Παροχή της εγγύησης του Δημοσίου προς την 8ΕΟΤΙΑΒΑΝΚ για 
τη χορήγηση δανείου της ποσού δρχ. εκατό εκατομμυρίων 

(100.000.000) δραχμών στον ΟΑΣ. 12 

Παροχή της εγγύησης του Δημοσίου στην Εθνική Τράπεζα της Ελ¬ 
λάδος για κάλυψη δανείου της ποσού δρχ. 17.000.000.000, 
στο Ι.Κ.Α. για εξόφληση τοκοχρεωλυσίων του, λήξεως μέχρι 
31.12.1987. 13 


Ρύθμιση των υποχρεώσεων του ΙΚΑ προς την Εμπορική Τρά¬ 
πεζα της Ελλάδος από χρεωλύσια συνομολογηθέντων και εγγυη¬ 


μένων από το Δημόσιο δανείων του, λήξης 22.11.87, 10.6.88 

και 15.6.88 συνολικού ποσού 5.000 εκατομ.14 

Παροχή της εγγύησης του Δημοσίου προς την Τράπεζα Κρήτης για 
κάλυψη δανείου της ποσού δρχ. 700 εκατ. στον ΟΑΣ.15 


Κήρυξη εκτελεστής της αριθ. 36/87 απόφασης του ΔΔΔΔ Αθηνών 
για τους όρους αμοιβής και εργασίας των πρακτικών μηχανικών 
θερμαστών, αρχιθερμαστών, μηχανοδηγών και συντηρητών μη¬ 


χανολογικών εγκαταστάσεων όλης της Χώρας.16 

Κήρυξη εκτελεστής της αριθ. 40/87 απόφασης του ΠΔΔΔ Αθηνών 
για τους όρους αμοιβής και εργασίας των καθαριστριών ιδρυμά¬ 
των (ΝΠΙΔ) Βορ. Ελλάδος).17 

Κήρυξη εκτελεστής της αριθ. 56/87 απόφαση., του ΠΔΔΔ Αθηνών 
για τους> όρους αμοιβής και εργασίας των εργαζομένων στην 

ΕΟΜΑ Α.Ε. (εκμ/ση κλιναμαξών ΟΣΕ).18 

Κήρυξη εκτελεστής της αριθ. 18/87 απόφασης του ΔΔΔ Πειραιά, 
που αφορά ερμηνεία της παρ. 32 της 41/81 απόφασης του 
ΔΔΔΔ Πειραιά, για τους όρους αμοιβής και εργασίας των ηλε¬ 
κτροτεχνιτών Νοσηλευτικών Ιδρυμάτων.19 

Κήρυξη εκτελεστής της αριθ. 37/87 απόφασης του ΔΔΔΔ Αθηνών, 
για τους όρους αμοιβής και εργασίας των τραγουδιστών όλης 

της Χώρας.20 

Χάλυβας οπλισμού σκυροδέματος.21 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 11290 (1) 

Τέλη ετήσιας συνδρομής της Εφημερίδας της Κυβέρνησης, της τιμής 
πώλησης κάθε ΦΕΚ, της τιμής διάθεσης φωτοαντιγράφων ΦΕΚ, 
ως και τέλη δημοσιευμάτων που καταχωρούνται στην Εφημερίδα 
της Κυβέρνησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

α) Τις διατάξεις του άρθρου 10 παρ. 4 του Ν. 301/1976 «περί της 
εις την Εφημερία της Κυβέρνησης δημοσιευόμενης ύλης και ρύθμισης 
θεμάτων, αναφερομένων εις την έκδοσιν και κυκλοφορία αυτής». 

β) Τη φύση και την έκταση της ύλης των δημοσιευμάτων που κατα- 
χωρούνται στην Εφημερίδα της Κυβέρνησης, με αποτέλεσμα τη σημα¬ 
ντική αύξηση του αριθμού των φύλων ορισμένων τευχών αυτής, αποφα¬ 
σίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΘΟΡΙΖΟΥΜΕ 

I. Την τιμή πώλησης των φύλλων της Εφημερίδας της Κυβέρνησης 
που διατίθενται στο κοινό όπως παρακάτω αναγράφεται: · 

α) Για τα ΦΕΚ από 1 μέχρι 8 σελίδες σε δρχ. 20. 

β) Για τα ΦΕΚ από 9 μέχρι 16 σελίδες σε δρχ. 30. 

γ) Για τα ΦΕΚ από 17 μέχρι 24 σελίδες σε δρχ. 40. 

Για τα τεύχη με περιεχόμενο από 25 σελίδες και πάνω η τιμή πώλη¬ 

σης για κάθε φύλλο θα προσαυξάνεται κατά 20 δραχμές ανά τυπογρα¬ 
φικό οκτασέλιδο ή μέρος αυτού. 

δ) Την τιμή διάθεσης στο κοινό φωτοαντιγράφων διαφόρων φύλλων 
της Εφημερίδας της Κυβέρνησης που έχουν εξαντληθεί, σε 10 δραχμές 
κατά σελίδα. 

II. Την ετήσια συνδρομή των τευχών της Εφημερίδας της Κυβέρνη¬ 
σης όπως παρακάτω αναγράφεται: 


α) Για το 

τεύχος Α 

Δρχ- 

7.000 

β) » » 

» 

Β 


10.000 

γ) » » 

» 

• Γ 

)> 

4.000 

δ) » » 

» 

Δ ' ·'·' 

» 

10.000 

ε) » » 

») 

Αναπτυξιακών Πράξεων 

» 

8.000 

στ) » » 

» 

Ν.Π.Δ.Δ. 

Η 

4.000 

ζ) » » 

» 

ΠΑΡΑΡΤΗΜΑ 

» 

2.000 

η) » » 

» 

Δελτίο Εμπ. & Βιομ. Ιδ. 

» 

5.000 

θ) » » 

» 

Αν. Ειδικού Δικαστηρ. 

» 

1.000 

ι) » » 

» 

Α.Ε. & Ε.Π.Ε. 

» 

20.000 

ια) Για όλα 

τα 

τεύχη 

» 

45.000 


Οι Δήμοι και οι Κοινότητες καταβάλλουν το 1/2 των παραπάνω 
συνδρομών. Για τους συνδρομητές του εξωτερικού οι παραπάνω τιμές 
των ΦΕΚ διπλασιάζονται. 

III. Τα τέλη των δημοσιευμάτων που καταχωρούνται στην Εφημε¬ 
ρίδα της Κυβέρνησης (τεύχος Ανωνύμων Εταιρειών και ΕΠΕ και Τέ¬ 
ταρτο Τεύχος) όπως παρακάτω: 

Α' ΑΝΩΝΥΜΩΝ ΕΤΑΙΡΕΙΩΝ 


Υπουργείου Δημοσίων Έργων, για μεταβολές στο Δ.Σ. 
της ΕΥΔΑΠ, Απόφαση Οργανισμού Ανασυγκροτήσεως 
Επιχ/σεων (Ο.Α.Ε.) για διορισμό μελών ΔΣ προβλημα¬ 
τικών Εταιρειών. 

9. Των συνοπτικών μηνιαίων καταστάσεων των Τραπεζι¬ 
κών Εταιρειών 

10. Των αποφάσεων της Επιτροπής χρηματιστηρίου για 
την εισαγωγή χρεωγράφων στο χρηματιστήριο για δια¬ 
πραγμάτευση, σύμφωνα προς τις διατάξεις του άρθρου 2 
παρ. 3 του ΑΝ 148/67. 

11. Των αποφάσεων της Επιτροπής κεφαλαιαγοράς για 
τη διαγραφή χρεωγράφων από το χρηματιστήριο, σύμ¬ 
φωνα με τις διατάξεις του άρθρου 2 παρ. 4 του Α.Ν. 
148/67. 

12. Των αποφάσεων για την έγκριση τιμολογίου των 
Ασφαλιστικών Εταιρειών. 

13. Κατάσταση ομολογιών (σε λίρες Αγγλίας ή άλλο νό¬ 
μισμα). 


12.000 

12.000 

10.000 

10.000 

10.000 

12.000 


Β' ΕΤΑΙΡΕΙΩΝ ΠΕΡΙΩΡΙΣΜΕΝΗΣ ΕΥΘΥΝΗΣ 


1. Των καταστατικών (περίληψη για σύσταση Ε.Π.Ε. & 

Συν, Π.Ε.). 12.000 

2. Των Κωδικοποιήσεων των καταστατικών 12.000 

3. Των Ισολογισμών κάθε χρήσης 15.000 

4. Των εκθέσεων εκτίμησης περιουσιακών στοιχείων 18.000 

5. Των τροποποιήσεων των καταστατικών (για κάθε 

συμβολαιογραφική πράξη) 6.000 

6. Των ανακοινώσεων με συμβολαιογραφική πράξη, των 

ανακοινώσεων με απόφαση της ΓΣ 6.000 

7. Των προσκλήσεων σε Γενικές Συνελεύσεις . 6.000 


Γ' ΑΛΛΗΛΟΑΣΦΑΑΙΣΤΙΚΩΝ ΣΥΝΕΤΑΙΡΙΣΜΩΝ 
ΑΛΛΗΛΟΑΣΦΑΛ1ΣΤΙΚΩΝ 
ΤΑΜΕΙΩΝ ΚΑΙ ΦΙΛΑΝΘΡΩΠΙΚΩΝ ΣΩΜΑΤΕΙΩΝ 


1. Των καταστατικών για τη σύσταση Α.Ε. 45.000 

2. Των αποφάσεων για τη συγχώνευση των Α.Ε. 45.000 

3. Των Κωδικοποιήσεων των καταστατικών (ΦΕΚ 309/ 

67Β) 25.000 

.4. Των τροποποιήσεων των καταστατικών, των Π.Δ. για 
τροποποίηση του Καταστατικού της ΔΕΠ, των αποφά¬ 
σεων του Υπουργείου Προεδρίας της Κυβέρνησης για τις 
ΠΑΕ, των αδειών εφαρμογής των διατάξεων του Ν.Δ. 
17/7-13/8/1923 15.000 

5. Του Ισολογισμού κάθε χρήσης, του Ισολογισμού του 
Επικουρικού Κεφαλαίου, των πινάκων Επενδύσεων 26.000 


6. Των Υπουργικών αποφάσεων παροχής άδειας επέκτα¬ 

σής των εργασιών Ασφαλιστικών Εταιρειών, των εκθέ¬ 
σεων εκτίμησης περιουσιακών στοιχείων και των αποφά¬ 
σεων του Δ.Σ. των ΕΛ-ΤΑ, του ΟΤΕ κ.λπ. Οργανισμών 
με τις οποίες εγκρίνονται οι κανονισμοί των, αγορά νέου 
μηχανήματος από τον ΕΛ-ΤΑ των τροποποιήσεων Ορ¬ 
γανισμού των ΕΛ-ΤΑ και ΟΤΕ. 28.000 

7. Των αποφάσεων Εγκατάστασης υποκαταστήματος, 
διορισμού Γενικού Πράκτορος και παροχής πληρεξουσιό¬ 
τητας αντιπροσώπευσης στην Ελλάδα Αλλοδαπών Εται¬ 
ρειών και των αποφάσεων για μεταβίβαση του χαρτοφυ¬ 
λακίου Ασφαλιστικών Εταιρειών κατά το άρθρο 59 παρ. 

1 του Ν.Δ. 400/1970, αλλαγή έδρας ή επωνυμίας υπο¬ 
καταστήματος αλλοδαπών εταιρειών, τροποποίηση άρ¬ 
θρων πληρεξούσιου με το οποίο διορίστηκε Γεν. πράκτο¬ 
ρας Ασφαλ/κης Εταιρείας, ανακοίνωση σύνθεσης Δ.Σ. 
αλλοδαπής Εταιρείας από Νομαρχία ή Υπ. Εμπορίου. 17.000 

8. Των ανακοινώσεων, των προσκλήσεων σε γενικές συ¬ 
νελεύσεις, των κατά το άρθρο 32 του Ν. 3221/24 γνω¬ 
στοποιήσεων, των ανακοινώσεων'.που προβλέπεται από 
το άρθρο 59 παρ. 3 του Ν.Δ. 400/1970 για αλλοδαπές 
Ασφαλιστικές Εταιρείες των αποφάσεων του Διοικητικού 
Συμβουλίου των ΕΛ-ΤΑ που αναφέρονται σε προσωρινές 
διατάξεις, των αποφάσεων του Υπουργείου Συγκοινωνιών 
για μεταβολές στο Δ.Σ. των ΗΛΠΑΠ, ΟΤΕ, ΗΣΑΠ, 

ΟΣΕ και ΕΑΣ, των αποφάσεων του Υπουργείου Εμπο¬ 
ρίου για μεταβολές στο ΔΣ της ΔΕΘ και του ΟΠΕ των 
αποφάσεων του Υπουργείου Προεδρίας της Κυβέρνησης, 
για μεταβολές στο ΔΣ τιόν ΠΑΕ των αποφάσεων του 


1. Των Υπουργικών αποφάσεων για χορήγηση άδειας 

λειτουργίας Αλληλοασφαλιστικών Συνεταιρισμών, Αλλη- 
λοασφαλιστικών Ταμείων 12.000 

2. Των Ισολογισμών των ανωτέρω Συνεταιρισμών, Τα¬ 
μείων και Σωματείων 15.000 

Δ’ ΤΩΝ ΔΙΚΑΣΤΙΚΩΝ ΠΡΑΞΕΩΝ 
Απώλεια τίτλων 5.000 

Ε' ΣΤΟ ΤΕΤΑΡΤΟ ΤΕΥΧΟΣ 

1. Των δικαστικών πράξεων για παρακατάθεση αποζημί¬ 
ωσης 8.000 

Για περιπτώσεις δημοσιευμάτων που προέρχοντοιι από Υπουργεία ή 
Νομαρχίες και αφορούν θέματα γενικώτερου ενδιαφέροντος, ή αφορούν 
πολυσέλιδη καταχώριση, ή θέματα που δεν αναφέρονται στην απόφαση, 
τα τέλη Δημοσίευσης καθορίζονται από την Τριμελή Γνωμοδοτική Επι¬ 
τροπή κοστολόγησης διάθεσης ΦΕΚ, του Εθνικού Τυπογραφείου. 

Η απόφαση αυτή που ισχύει από 1ης Ιανουάριου 1988 να δημοσιευ- 
θεί στην Εφημερίδα της Κυβέρνησης. 

Κάθε άλλη προηγούμενη απόφαση καταργείται. 

Αθήνα, 30 Νοεμβρίου 1987 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-+- 

Αριθ. Φ 670/82/Γ 1886 (2) 

Απόφαση για τμηματική εκπλήρωση των στρατιωτικών υποχρεώσεων 
ορισμένων κατηγοριών στρατευσίμων και κληρωτών. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τα σοβαρά ατομικά, οικογενειακά και λοιπά προβλήματα τα 
οποία αντιμετωπίζουν ορισμένες κατηγορίες στρατευσίμων και κληρω¬ 
τών σχετικά μεγάλης ηλικίας. 

β. Τις υπηρεσιακές δυνατότητες που υπάρχουν για την ευεργετική, 
από στρατολογική άποψη, μεταχείριση των παραπάνω ατόμων. 

γ. Τις διατάξεις του ΝΔ 720/70 «Περί στρατολογίας», αποφασί¬ 
ζουμε: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

' Άρθρο 1 

1. Οι υπαγόμενοι στις διατάξεις του εδαφίου β της παραγράφου 1 του 
άρθρου 1 της Φ. 670/44/Γ. 1066/Σ. 2413/11 Ιουλίου 87 (ΦΕΚ 
360/87 τεύχος Α) απόφασής μας δύνανται, αν επιθυμούν, να εκπληρώ¬ 
νουν το χρόνο της εξάμηνης στρατιωτικής υποχρέωσης, που καθορίζε¬ 
ται από τις ίδιες διατάξεις, τμηματικά. 

2. Όσοι από τους παραπάνω επιθυμούν την τμηματική εκπλήρωση 
της εξάμηνης αυτής στρατιωτικής υποχρέωσης απολύονται προσωρινά 
από τη συμπλήρωση δίμησης στρατιωτικής υπηρεσίας, εφόσον μέχρι 31 
Δεκεμβρίου 1988 καταταχθούν στις τάξεις των Ενόπλων Δυνάμεων 
και εφόσον εξαγοράσουν όλες τις πλέον των έξη (6) μηνών στρατιωτικές 
τους υποχρεώσεις με τη συμπλήρωση της δίμησης αυτής στρατιωτικής 
υπηρεσίας. 

3. Αυτοί που θα απολυθούν προσωρινά σύμφωνα με τις διατάξεις της 
προηγούμενης παραγράφου υποχρεούνται σε επανακατάταξη μέχρι 31 
Δεκεμβρίου 1989 για εκπλήρωση δεύτερης δίμηνης στρατιωτικής υπη¬ 
ρεσίας και μέχρι 31 Δεκεμβρίου 1990 για εκπλήρωση τρίτης (τελευ¬ 
ταίας) δίμηνης στρατιωτικής υπηρεσίας. Σε περίπτωση μη κατάταξης 
μέχρι τις προθεσμίες αυτές παύουν να βρίσκονται νόμιμα εκτός των τά¬ 
ξεων των Ενόπλων Δυνάμεων από 1 Ιανουάριου 1990 και 1 Ιανουάριου 
1991, αντίστοιχα, και υποχρεούνται σε εκπλήρωση του υπόλοιπου της 
εξάμηνης στρατιωτικής υπηρεσίας σύμφωνα με τις ισχύουσες διατάξεις. 

4. Όσοι επιθυμούν δύνανται κατά την πρώτη, εντός του έτους 1988, 
κατάταξή τους να εκπληρώσουν εφάπαξ ή χωριστά τα δύο πρώτα δί- 
μηνα και το τρίτο δίμηνο να εκπληρώσουν το έτος 1989 ή το 1990, ενώ 
κατά την κατάταξή τους το 1989 δύνανται να εκπληρώσουν τα δύο τε¬ 
λευταία δίμηνα συνέχεια ή χωριστά. 

5. Τις παραπάνω επιθυμίες τους υποχρεούνται οι ενδιαφερόμενοι να 
τις δηλώσουν εγγράφως στο αρμόδιο Στρατολογικό Γραφείο, ή - προ- 
κειμένου για κληρωτούς - στη Μονάδα τους, μέσα σε προθεσμία που θα 
ορίσουν τα Γενικά Επιτελεία των Κλάδων των Ενόπλων Δυνάμεων, δυ- 
νάμενοι να τις ανακαλέσουν οποτεδήποτε με νεότερη δήλωσή τους που 
υποβάλλεται στις ίδιες αρχές. 

Άρθρο 2 

1. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από το Γενικό Επιτελείο 
Εθνικής Άμυνας / Δ/νση Προσωπικού (Στρατολογία), ενώ τα της κα¬ 
τάταξης, προσωρινής απόλυσης και επανακατάταξης σε Μονάδες εκσ¬ 
τρατείες αυτών που θα υπαχθούν σ’ αυτή ρυθμίζονται από τα Γενικά 
Επιτελεία των Κλάδων των Ενόπλων Δυνάμεων. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως, να αρχίσει να ισχύει μετά από δέκα ημέρες από τη δημοσίευσή της 
και να κυρωθεί νομοθετικά. 

Αθήνα, 27 Νοεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 
-♦- 

Αριθ. Α.9211/ΔΙΟΝΟΣΕ 1737 (3) 

Ανάθεση αρμοδιοτήτων στους Υφυπουργούς Εθνικής Οικονομίας. 

Ο ΠΡΩΘΥΠΟΥΡΓΟΣ 
ΚΑΙ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

1. Έχοντας υπόψη τις διατάξεις: 

α. του άρθρου 83 παρ. 2 του Συντάγματος και 

β. του Ν. 1558/85 «Κυβέρνηση και Κυβερνητικά Όργανα«, και ει¬ 
δικότερα του άρθρου 16 παρ. 5 (ΦΕΚ 137/τ. Α/26.7.85). 

2. Την απόφαση του Πρωθυπουργού με αριθ. ΐ. 1291/23.9.1987 
«Σύσταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας. 

3. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθ. ΔΚ 20862/2.8.85 «Ανάθεση αρμοδιοτήτων 
στους Υφυπουργούς Εθνικής Οικονομίας» (ΦΕΚ 824/τ. Β/ 
31.12.85). 

4. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθ. 935/26.6.87 «Ανάθεση αρμοδιοτήτων στον 
Υφυπουργό Εθνικής Οικονομίας Θεόδωρο Καρατζά» (ΦΕΚ 343/τ. Β/ 


29.6.1987). 

5. Την κοινή απόφαση του Πρωθυπουργού και του Υπουργού Εθνι¬ 
κής Οικονομίας με αριθ.Α/4206/ΔΙΟΝΟΣΕ 1451/13.10.87 «Ανά¬ 
θεση αρμοδιοτήτων στον Υφυπουργό Εθνικής Οικονομίας Νίκο 
Σκουλά» (ΦΕΚ 542/τ. Β/13.10.87), αποφασίζουμε: 

1. Στον Υφυπουργό Εθνικής Οικονομίας, Γιάννο Παπαντωνίου, ανα¬ 
θέτουμε την άσκηση των κοινοβουλευτικών αρμοδιοτήτων, των αρμο¬ 
διοτήτων που απορρέουν από τις κείμενες διατάξεις καθώς και τη νομο¬ 
θετική πρωτοβουλία για τα αντικείμενα των πιο κάτω υπηρεσιών και 
την πρόταση για την έκδοση κανονιστικών διαταγμάτων και την έκδοση 
κανονιστικών αποφάσεων, πλην των αναγομένων στη χάραξη πολιτικής 
πάνω σε γενικότερα θέματα ουσιώδους σημασίας. 

1. Ευρωπαϊκών Υποθέσεων και ειδικότερα των Διευθύνσεων: 
α. Κοινοτικών Υποθέσεων και 

β. Νομικών θεμάτων. 

2. Των Διευθύνσεων: 

α. Διακρατικών Οικονομικών Σχέσεων. 

β. Ειδικών Χρηματοδοτήσεων και Τεχνητής Συνεργασίας και 

γ. Τεχνικής Βοήθειας. 

3. Την άσκηση επί των: 

α. Γενικής Γραμματείας Εθνικής Στατιστικής Υπηρεσίας της Ελλά¬ 
δος (ΕΣΥΕ). 

β. Γενικής Γραμματείας Δημοσίων Επιχειρήσεων και Οργανισμών 
(ΔΕΚΟ). 

γ. Ελληνικού Κέντρου Παραγωγικότητας (ΕΛΚΕΠΑ), και 
δ. Οικονομικού Επιμελητηρίου της Ελλάδος (ΟΕΕ). 

II. Στον Υφυπουργό Εθνικής Οικονομίας Θεόδωρο Καρατζά, αναθέ¬ 
τουμε την άσκηση των κοινοβουλευτικών αρμοδιοτήτων, των αρμοδιο¬ 
τήτων που απορρέουν από τις κείμενες διατάξεις καθώς και την νομοθε¬ 
τική πρωτοβουλία για τα αντικείμενα των πιο κάτω υπηρεσιών και την 
πρόταση για την έκδοση κανονιστικών διαταγμάτων και την έκδοση κα¬ 
νονιστικών αποφάσεων, πλην των αναγομένων στη χάραξη πολιτικής 
πάνω σε γενικότερα θέματα ουσιώδους σημασίας. 

1. Ιδιωτικών Επενδύσεων, όλων των αναπτυξιακών νόμων (Βιομη¬ 
χανικών, Τουριστικών, Ναυτιλιακών κ.λπ.). 

2. Των Διευθύνσεων Δημοσίων Επενδύσεων: 

α. Συγκοινωνιακών Έργων και Νομαρχιακών Προγραμμάτων, 
β. Γεωργίας, Βιομηχανίας και Υδατικής Οικονομίας, 
γ. Κοινωνικής και Πολιτιστικής Δραστηριότητας, και 

6. Προϋπολογισμού και Οικονομικής Παρακολούθησης. 

3. Των Διευθύνσεων Περιφερειακής Ανάπτυξης της Κεντρικής Υπη¬ 
ρεσίας: 

α. Πολιτικής και Προγραμμάτων Περιφερειακής Ανάπτυξης και 
β. Συντονισμού και Παρακολούθησης Εφαρμογής Προγραμμάτων. 

4. Των. Υπηρεσιών Περιφερειακής Ανάπτυξης: 
α. Ανατολικής Στερεάς. 

β. Κεντρικής Μακεδονίας, 
γ. Δυτικής Μακεδονίας. 

δ. Πελοποννήσου και Δυτικής Στερεάς Ελλάδος, 
ε. Θεσσαλίας. 

στ. Ανατολικής Μακεδονίας, 
ζ. Κρήτης, 
η. Ηπείρου, 
θ. Θράκης. 

ι. Νήσων Ανατολικού Αιγαίου, 
ια. Δωδεκανήσου. 
ιβ. Γραφείου Αναπτύξεως Έβρου, 
ιγ. Κυκλάδων. 

5. Μεσογειακών Ολοκληρωμένων Προγραμμάτων (ΜΟΠ). 

6. Την άσκηση εποπτείας επί του: 

Οργανισμού Ανάπτυξης Δυτικής Κρήτης (ΟΑΔΥΚ). 

III. Στον Υφυπουργό Εθνικής Οικονομίας Νίκο Σκουλά, αναθέτουμε 
την άσκηση εποπτείας επί των: 

1. Ελληνικού Οργανισμού Τουρισμού (ΕΟΤ). 

2. Σχολής Τουριστικών Επαγγελμάτων (ΣΤΕ) και 

3. Ξενοδοχειακού Επιμελητηρίου Ελλάδας (ΞΕΕ), καθώς την άκ- 
σηση κοινοβουλευτικών αρμοδιοτήτων σε θέματα τουρισμού των αρμο¬ 
διοτήτων που απορρέουν από τις κείμενες διατάξεις ως και τη νομοθε¬ 
τική πρωτοβουλία και την πρόταση για την έκδοση κανονιστικών δια¬ 
ταγμάτων και την έκδοση κανονιστικών αποφάσεων, πλην των αναγο¬ 
μένων στη χάραξη πολιτικής πάνω σε γενικότερα θέματα ουσιώδους ση¬ 
μασίας. 

IV. Οι Υφυπουργοί εγκρίνουν τις μετάβασεις στο εξωτερικό υπαλλή- 

λων των υπηρεσιών της αρμοδιότητας τους. 

V. Στους Υφυπουργούς ανήκει η αρμοδιότητα της συνυπογραφής με 
άλλους συναρμόδιους Υπουργούς και Υφυπουργούς Κοινών Αποφάσεων 
ή Πράξεων σχετικών με τις ανωτέρω αρμοδιότητες και υπηρεσίες. 

VI. Η ανατιθέμενη νομοθετική πρωτοβουλία θα ασκείται παράλληλα 
και από τον Υπουργό Εθνικής Οικονομίας. 

Οι κοινές αποφάσεις του Πρωθυπουργού και του Υπουργού Εθνικής 
Οικονομίας που αναφέρονται στο σκεπτικό της απόφασης αυτής με στοι¬ 
χεία 3, 4 και 5 παύουν να ισχύουν. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Δεκεμβρίου 1987 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 


Αριθ. 105731/2992 


( 4 ) 


Έγκριση αποζημίωσης για πρόσθετη εργασία του πυροσβεστικού προ¬ 
σωπικού, κατά την θερινή περίοδο έτους 1987. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 
ΓΕΩΡΓΙΑΣ ΚΑΙ ΔΗΜ. ΤΑΞΗΣ 


Έχοντας υπόψη τις διατάξεις: 

1. Του άρθρου 7 του Ν. 754/1978, «περί ρυθμίσεως των αποδοχών 
των Δημοσίων υπαλλήλων, πολιτικών και Στρατιωτικών κ.λπ.» (ΦΕΚ 
17 τ.Α). 

2. Του άρθρου 5 του Ν. 1041/1980, «περί αυξήσεως των αποδοχών 
των Δημοσίων εν γένει υπαλλήλων, πολιτικών και στρατιωτικών κ.λπ.» 
(ΦΕΚ 75 τ.Α). 

3. Του υπ’ αριθμ. Π.Δ. 275/1979 «περί περιορισμού συναρμοδιοτή- 
των κατά την έκδοση διοικητικών πράξεων επί αντικειμένων αρμοδιό¬ 
τητας Υπουργείων Συντονισμού, Προεδρίας Κυβερνήσεως, Οικονομι¬ 
κών και λοιπών κατά περίπτωση Υπουργείων» (ΦΕΚ 79 τ.Α'). 

4. Της υπ’ αριθμ. 84654/2565 από 13.5.1987 κοινής απόφασης 
των Υπουργών Γεωργίας και Δημόσιας Τάξης για την συνεργασία και 
αμοιβαία αρωγή μεταξύ της Δασικής Υπηρεσίας και του Πυ/κού Σώ¬ 
ματος. 

5. Του υπ’ αριθμ. 83862/2523 από 7.5.87 εγγράφου του Υπουρ¬ 
γείου Γεωργίας Δ/νση Προστασίας Δασών και Δασ. Περιβάλλοντος, 
Τμήμα Αντιπυρικής Προστασίας, που αφορά την συγκρότηση και λει¬ 
τουργία ειδικού τμήματος αντιμετώπισης πυρκαϊών δασών (Ε.Τ.Π.Δ.) 
δυνάμεως 150 ανδρών και την επάνδρωση των οχημάτων της Δασικής 
Υπηρεσίας, που παραχωρούνται στο Πυρ/κό Σώμα. 

6. Την ανάγκη πρόσθετης εργασίας του Πυρ/κού προσωπικού για 
την επάνδρωση των πυρ/κών οχημάτων της Δασικής Υπηρεσίας, που 
έχουν παραχωρηθεί και θα παραχωρηθούν, κατά χρήση, στο Πυροσβε¬ 
στικό Σώμα, με σκοπό την πρόληψη και καταστολή των πυρκαϊών δα¬ 
σών κατά την θερινή περίοδο έτους 1987. 

7. Την αριθμ. 2389/ΦΕΚ 81Β/13.2.87 απόφαση του Πρωθυ¬ 
πουργού, αποφασίζουμε: 

1. Εγκρίνουμε την καθιέρωση πρόσθετης εργασίας στο Πυρ/κό προ¬ 
σωπικό που έχει την ειδικότητα του πυροσβέστη για την επάνδρωση 
των παραχωρουμένων πυρ/κών οχημάτων από την δασική υπηρεσία. 

2. Για την πρόσθετη αυτή υπηρεσία, λόγω αδυναμίας προσδιορισμού 
της σε ώρες διάρκειας, καθορίζεται αποζημίωση, κατ’ αποκοπή, σε 
10.000 δρχ. το μήνα για κάθε πυρ/κό υπάλληλο, που θα εργασθεί κατά 
την θερινή επρίοδο έτους 1987 και συγκεκριμένα από 15.6.87 μέχρι 
15.10.1987. 

3. Η αποζημίωση αυτή καταβάλλεται σε όλο το πυροσβεστικό προ¬ 
σωπικό, που θα εργαστεί πρόσθετα, για την αιτία αυτή, στη διάρκεια ■ 
κάθε μήνα της παραπάνω αναφερομένης περιόδου, 

4. Η πρόσθετη εργασία είναι πέραν του υποχρεωτικού ωραρίου και η 
παρεχόμενη αποζημίωση είναι πέραν της χορηγούμενης αποζημίωσης 
για υπερωριακή εργασία, καθώς και της εργασίας κατά τις νυκτερινές 
ώρες, τις Κυριακές και εξαιρέσιμες ημέρες και υπόκειται σε φορολογία 
εισοδήματος. 

5. Η προκαλούμενη δαπάνη, εκ δρχ. 166.000.000, θα καλυφθεί 
από τις γραμμένες πιστώσεις του προϋπολογισμού Δημοσίων Επενδύ¬ 
σεων του Υπουργείου Γεωργίας, που θα μεταβιβασθεί στον οικείο προϋ¬ 
πολογισμό του Αρχηγείου Πυρ/κού Σώματος Ε.Φ. 43.220. 


6. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με νόμο. 

Αθήνα, 2 Δεκεμβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΣΠ. ΚΑΛΟΥΔΗΣ 

. ΓΕΩΡΓΙΑΣ ΔΗΜΟΣΙΑΣ ΤΑΞΗΣ 

' ΙΩΑΝΝΗΣ ΠΟΤΑΚΗΣ ΑΝΤΩΝΗΣ ΔΡΟΣΟΓΙΑΝΝΗΣ 

-♦- 

Αριθ. 111948/3704 (5) 

Τροποποίηση της αριθμ. 123356/2167/29.9.1981 απόφασης παρο¬ 
χής εγγύησης του Δημοσίου, προς το Ταμείο Αποκαταστάσεως του 
Συμβουλίου της Ευρώπης και υπέρ της ΕΚΤΕ, για την κάλυψη δα¬ 
νείου ποσού ΥΕΝ 1.170.000.000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45, 9/67 και το άρθρο 8 του Ν. 
1266/82. 

2. Την απόφαση μας αριθμ. 123356/2167/29.9.1981 με την 
οποία παρασχέθηκε η εγγύηση του Ελληνικού Δημοσίου προς το Ταμείο 
Αποκαταστάσεως του Συμβουλίου της Ευρώπης και υπέρ της Εθνικής 
Κτηματικής Τράπεζας της Ελλάδος (ΕΚΤΕ) για την κάλυψη δανείου 
ποσού ΥΕΝ 1.170.000.000. 

3. Το έγγραφο της ΕΚΤΕ αριθμ. 138706/10.11.1987 με το οποίο 
μας έχουν αποσταλεί οι από 20.8.87 δύο τροποποιητικές δανειακές 
συμβάσεις μεταξύ του ανωτέρω Ταμείου και της ΕΚΤΕ, καθώς και πί¬ 
νακες αποσβέσεως του εν λόγω δανείου, για προσυπογραφή, αποφασί¬ 
ζουμε: 

Τροποποιούμε την απόφασή μας αριθμ. 123356/2167/ 
29.9.1981 και αποδεχόμαστε τη μεταβολή του επιτοκίου σε 6,10% το 
χρόνο αντί του 9% για ποσό ΥΕΝ 920.000.000 το οποίο αποτελεί μέ¬ 
ρος του αρχικού συνολικού δανείου ποσού ΥΕΝ 1.170.000.000 όπως 
ορίζεται και στις από 20 Αυγούστου 1987 τροποποιητικές Συμβάσεις. 

Κατά τα λοιπά ισνύει ως ένει η προαναφερόμενη απόβασή μας 
αριθμ. 123356/2167/29.9.1981. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Νοεμβρίου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ, 108634/3637 (6) 

Τροποποίηση της αριθμ. 105183/ 2600/ 6.9.83 απόφασης παροχής 
εγγύησης του Δημοσίου προς το Ταμείο Αποκαταστάσεως του Συμ¬ 
βουλίου της Ευρώπης υπέρ της ΕΚΤΕ, για την κάλυψη δανείου πο¬ 
σού ΥΕΝ 3.000.000.000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 και το άρθρο 8 του Ν. 
1266/82. 

2. Την απόφασή μας αριθμ. 105183/2600/6.9.87, με την οποία 
παρασχέθηκε η εγγύηση του Ελληνικού Δημοσίου προς το Ταμείο Απο¬ 
καταστάσεως του Συμβουλίου της Ευρώπης υπέρ της Εθνικής Κτημα¬ 
τικής Τράπεζας της Ελλάδος (ΕΚΤΕ) για την κάλυψη δανείου, ποσού 
ΥΕΝ 3.000.000.000. 

3. Το έγγραφο της ΕΚΤΕ αριθ. 138706/ 10.11.83 με το οποίο μας 
έχουν αποσταλεί η από 7.9.87 τροποποιητική δανειακή σύμβαση με¬ 
ταξύ του πιο πάνω Ταμείου και της ΕΚΤΕ, καθώς και πίνακες αποσβέ¬ 
σεως του εν λόγω δανείου, για προσυπογραφή, αποφασίζουμε: 

Τροποποιούμε την απόφασή μας αριθμ. 105183/2600/6.9.83 και 
αποδεχόμαστε τη μεταβολή του επιτοκίου σε 5,25% το χρόνο αντί του 
8,75% για ποσό ΥΕΝ 1.500.000.000 το οποίο αποτελεί μέρος του 
«αρχικού συνολικού δανείου ποσού ΥΕΝ 3.000.000.000, όπως ορίζεται 
και στην από 7 Σεπτεμβρίου 1987 τροποποιητική Σύμβαση. 

Κατά τα λοιπά ισχύει, ως έχει η προαναφερόμενη απόφασή μας 
αριθμ. 105183/2600/6.9.83. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Νοεμβρίου 1987 

0 ΥΠΟΥΡΓΟΣ 

Δ. ΤΣΟΒΟΛΑΣ 


Αριθ. 113100 (7) 

Παράταση προθεσμιών καταβολής χρεών προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις του άρθρου 8 του Ν. 1284/82 (ΦΕΚ 114/82 τ.Α') 
για παράταση των προθεσμιών καταβολής χρεών προς το Δημόσιο σε 
εξαιρετικές περιπτώσεις. 

2. Το γεγονός ότι λόγω της απεργίας του προσωπικού των Δημο¬ 
σίων Ταμείων κατά τις ημερομηνίες 25, 26, 27 και 30 Νοεμβρίου 
1987 και 1 Δεκεμβρίου 1987, δημιουργούνται προβλήματα εξυπηρέ¬ 
τησης των φορολογουμένων για την έγκαιρη τακτοποίηση των υποχρε- 
ώσεών τους προς το Δημόσιο. 

3. Την ανάγκη να μην επιβαρυνθούν οι φορολογούμενοι με πρόστιμα 
και προσαυξήσεις εκπρόθεσμης καταβολής, επειδή η μη εμπρόθεσμη 
πληρωμή δεν οφείλεται σε υπαιτιότητά τους, αποφασίζουμε: 

Παρατείνονται μέχρι 10.12.1987 οι προθεσμίες καταβολής χρεών 
προς το Δημόσιο από κάθε αιτία που έληξαν ή λήγουν στο χρονικό διά¬ 
στημα 25, 26, 27, 30 Νοεμβρίου 1987 και 1 Δεκεμβρίου 1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 


Με την απόφαση αυτή αναλαμβάνουμε την υποχρέωση σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής ενδιά¬ 
μεσων τόκων ή τόκων Υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π.Δ/τος αριθ. 
839/78 (ΦΕΚ 195/78 τ.Α) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η Ιονική και Λαϊκή Τράπεζα της Ελλάδος παρακαλείται να μας στεί¬ 
λει αντίγραφο της σύμβασης που θα υπογράψει με τον ΟΣΕ και να μας 
ενημερώνει για την ανάληψη του δανείου από το δικαιούχο καθώς και 
την πορεία εξυπηρέτησής του. 

Ο Ο.Σ.Ε. παρακαλείται να φροντίζει για την εμπρόθεσμη εξόφληση 
του εν λόγω δανείου. 

Καθορίζουμε προμήθεια υπέρ του Δημοσίου για την παρεχόμενη εγ¬ 
γύησή του 0,50% η οποία θα εισπράττεται και θα αποδίδεται σε αυτό 
από την Ιονική και Λαϊκή Τράπεζα της Ελλάδος σύμφωνα με τα έγ¬ 
γραφά μας αριθ. 98346/2944/8.8.79, 98348/2945/8.8.79 και 
121545/1786/6.11.79. · 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
-♦- 

Αριθ, 111880/343 (9) 

Καταβολή εφάπαξ χορηγήματος για τις γιορτές Χριστουγέννων 1987 
στους μερισματούχους του Μετοχικού Ταμείου Πολιτικών Υπαλλή¬ 
λων. 


- ♦- 

Αριθ. 108804/3628 (8) 

Παροχή της εγγύησης του Δημοσίου στην Ιονική - Λαϊκή Τράπεζα της 
Ελλάδος για κάλυψη δανείου της ποσού δρχ. 1.900 εκατ. στον 
Ο.Σ.Ε. για εξόφληση υποχρεώσεών του από καύσιμα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/1982. 

2. Την Πράξη του Διοικητή της Τράπεζας της Ελλάδος αριθ. 1129/ 
18.8.87 με την οποία εγκρίνεται η χρηματοδότηση του Οργανισμού Σι¬ 
δηροδρόμων Ελλάδος (ΟΣΕ) μέχρι συνολικού ποσού δρχ. 5.900 εκατ. 
από το Ταχυδρομικό Ταμιευτήριο ή τις Εμπορικές Τράπεζες για την 
εξόφληση υποχρεώσεων ύψους 1.800 εκατ. του Οργανισμού προς 
ασφαλιστικά Ταμεία και το υπόλοιπο για πληρωμή καυσίμων εσωτερι¬ 
κού. 

3. Τα από 9.11.87 και 19.11.87 έγγραφα της Ιονικής και Λαϊκής 
Τράπεζας της Ελλάδος στα οποία αναφέρεται ότι: α) προτίθεται να δα¬ 
νειοδοτήσει τον ΟΣΕ με ποσό δρχ. 1.900 εκατ. αφού καλυφθεί με την 
εγγύηση του Δημοσίου και β) οι λοιποί όροι της δανειοδότησης αυτής. 

4. Την απόφαση του Διοικητικού Συμβουλίου του ΟΣΕ αριθ. 306/ 
24.9.1987 με την οποία εγκρίνεται η σύναψη του ανωτέρω δανείου. 

5. Το έγγραφο του Υπουργείου Μεταφορών και Επικοινωνιών αριθ. 
31945/3324/29.9.87 το οποίο μεταξύ των άλλων εγκρίνει την προα- 
ναφερόμενη δανειοδότηση. 

6. Το έγγραφο του ΟΣΕ αριθ. 416228/11.11.87 με το οποίο ζητά 
την εγγύηση του Δημοσίου για την ανωτέρω δανειοδότηση. 

7. Την κοινή απόφαση του Πρωθυπουργού και Υπουργού Οικονομι¬ 
κών αριθ. 2389/13.2.87 για «Ανάθεση αρμοδιοτήτων» στον Υφυ¬ 
πουργό Οικονομικών Σπ. Καλούδη, αποφασίζουμε: 

. Παρέχουμε την εγγύηση του Ελληνικού Δημοσίου στην Ιονική και 
Λαϊκή Τράπεζα της Ελλάδος για την κάλυψη δανείου της προς τον Ορ¬ 
γανισμό Σιδηροδρόμων Ελλάδος (ΟΣΕ) ποσού δραχμών ενός δισεκα¬ 
τομμυρίου εννιακοσίων εκατομμυρίων (1.900.000.000) για την εξό¬ 
φληση υποχρεώσεων από καύσιμα εσωτερικού. 

• Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην Πράξη του- Διοικητή της Τράπεζας 
της Ελλάδος αριθ. 1129/18.8.87 και στα από 9.11.87 και 19.11.87 
έγγραφα της Ιονικής και Λαϊκής Τράπεζας της Ελλάδος. 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 51 του Π.Δ/τος 422/81 «Περί Κωδικο- 
ποιήσεως των περί Μετοχικού Ταμείου Πολιτικών Υπαλλήλων διατά¬ 
ξεων». 

2. Την αριθ. 2389/87 απόφαση του Πρωθυπουργού και του Υπουρ¬ 
γού Οικονομικών, «Ανάθεση αρμοδιοτήτων στον Υφυπουργό Οικονομι¬ 
κών» (ΦΕΚ 81/Β/13.2.87). 

3. Την από 11.11.1987 απόφαση του Διοικητικού Συμβουλίου του 
Μετοχικού Ταμείου Πολιτικών Υπαλλήλων που έχει ληφθεί κατά την 
αριθμ. 35/87 συνεδρίαση αυτού. 

4. Το αριθ. 49725/23.11.87 έγγραφο του Μετοχικού Ταμείου Πο¬ 
λιτικών Υπαλλήλων, αποφασίζουμε: 

1. Εγκρίνουμε τη χορήγηση εφάπαξ προσωρινού χορηγήματος για 
τις γιορτές των Χριστουγέννων 1987 στους κατά την 25η Δεκεμβρίου 
1987 μερισματούχους του Μετοχικού Ταμείου Πολιτικών Υπαλλή¬ 
λων. 

2. Το ποσό του παραπάνω χορηγήματος είναι ίσο με ένα μηνιαίο μέ¬ 
ρισμα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
-♦- 

Αριθ. 108970/10670 (10) 

Τροποποίηση της απόφασης αριθ. 25379/1617/1.4.86 με την οποία 

παρασχέθηκε η εγγύηση του Δημοσίου προς τις Τράπεζες για τη 

ρύθμιση οφειλών από βιοτεχνικά δάνεια με βάση την πράξη Διοικητή 

Τράπεζας Ελλάδος αριθ. 655/30.12.85. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/45 και 9/67 σε συνδυασμό με τις 
διατάξεις του Ν. 1266/82 (άρθρο 8). 

2. Την απόφασή μας αριθ. 67651/2142/28.7.78, όπως τροποποι¬ 
ήθηκε, συμπληρώθηκε και ισχύει μέχρι σήμερα με την οποία παρασχέ¬ 
θηκε η εγγύηση του Δημοσίου στις Εμπορικές Τράπεζες για την χρημα¬ 
τοδότηση της βιοτεχνίας σύμφωνα με τα οριζόμενα στην απόφαση της τ. 
Νομισματικής Επιτροπής αριθ. 197/11/3.4.78. 

• 3. Την πράξη του Διοικητή της Τράπεζας Ελλάδος αριθ. 655/ 
30.12.1985 με την οποία καθορίζεται το πλαίσιο για ρυθμίσεις οφει- 

λών από Τραπεζικό δανεισμό βιώσιμων μεταποιητικών, μεταλλευτι¬ 
κών, εξορρυκτικών και ξενοδοχειακών επιχ/σεων. 

4. Το έγγραφο του βιοτεχνικού επιμελητηρίου Πειραιά αρ. 2155/ 
11.12.1986. 

5. Τα έγγραφα της Εμπορικής Τράπεζας της Ελλάδος αριθμ. 744/ 
29.10.86 και της Εθνικής Τράπεζας της Ελλάδος αριθ. 65599/ 
12.11.87. 

6. Την κοινή απόφαση του Πρωθυπουργού και Υπουργού Οικονομι¬ 
κών αριθ. 2389/13.2.87 για «Ανάθεση αρμοδιοτήτων» στον Υφυ¬ 
πουργό Οικονομικών, αποφασίζουμε: 

Εγκρίνουμε την παράταση μέχρι 31.12.1989 της προθεσμίας που 
είχε τεθεί, με την απόφασή μας αριθ. 25379/1617/1.4.86 για τη ρύθ¬ 
μιση με την εγγύηση του Δημοσίου των οφειλών βιώσιμων μεταποιητι¬ 
κών επιχειρήσεων, που προέρχονται από εγγυημένα βιοτεχνικά δάνεια 
(από το ειδικό κεφάλαιο της ΑΝΕ 197/78) με βάση τους όρους και 
προϋποθέσεις της πράξης Διοικητή Τράπεζας Ελλάδος αριθ. 655/ 
30.12.1985. 

Διευκρινίζουμε ότι η εγγύηση του Δημοσίου ισχύει και για τις περι¬ 
πτώσεις που οι τράπεζες υποχρεούνται να επιστρέφουν τα ποσά που 
άντλησαν από το ειδικό κεφάλαιο της ΑΝΕ 197/78 και καλύπτει α) 
όσες από τις ανεξόφλητες οφειλές που ρυθμίζονται, καλύπτονται κατά 
τη χρονική στιγμή της ρύθμισης με την εγγύηση του Δημοσίου με βάση 
την απόφαση Υπουργού Οικονομικών αριθ. 67651/2142/28.7.78 
και την ερμηνευτική αυτής εγκύκλιο αριθ. 4043/201/14.1.85 δηλ. 
εξακολουθεί να τις καλύπτει κατά το ποσό που μέχρι τότε τις κάλυπτε, 
και β) τις νέες οφειλές (τόκους κ.λπ.) που προκύπτουν από τη ρύθμιση 
και αναλογούν πάνω στο κατά τα ανωτέρω εγγυημένο ποσό των ρυθμι- 
ζόμενων οφειλών με βάση τα οριζόμενα στην απόφασή μας αριθ. 
25379/1617/1.4.86 παρ. 4 και 5. 

Κατά τα λοιπά ισχύει η απόφασή μας αριθ. 25379/1617/ 
1.4.86. 

Η απόφασή μας αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Νοεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 


Αριθ. 110786/3688 (Π) 

Παροχή της εγγύησης του Δημοσίου στην Εμπορική Τράπεζα της Ελ¬ 
λάδος, για τη χορήγηση δανείου της στην Ολυμπιακή Αεροπορία 
(ΟΑ) ποσού δρχ. 4.000 εκατ. για την πληρωμή υποχρεώσεών της, 
από καύσιμα, προς τα Ελληνικά Διϋλιστήρια Ασπροπύργου (ΕΛΔΑ). 


Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

. 1. Τις διατάξεις των Α.Ν. 747/1945 και 9/1967 και της παρ. 2 
του άρθρ. 8 του Ν. 1266/82. 

2. Την πράξη του Διοικητή της Τράπεζας της Ελλάδος αριθμ. 
1081/19.6.87, με την οποία εγκρίθηκε η δανειοδότηση της Ολυμπια¬ 
κής Αεροπορίας (ΟΑ), μέχρι συνολικού ποσού δρχ. 24.800 εκατ. το 
προϊόν της οποίας δε θα εκταμιευθεί, αλλά θα διατεθεί απευθείας για 
την εξόφληση υποχρεώσεών της ως εξής: 

α) ποσό μέχρι δρχ. 10.800 εκατ. για τοκοχρεωλύσια από δάνεια 
εξωτερικού που λήγουν μέχρι 31.12.87. 

β) Ποσό μέχρι δρχ. 14.000 εκατ. για την εξόφληση υποχρεώσεών 
της από καύσιμα εσωτερικού. 

3. Τα έγγραφα της Εμπορικής Τράπεζας της Ελλάδος αριθμ. 2982/ 
573/δα/2.10.87 και 3623/681/δσ/19.10.87, στα οποία αναφέρο- 
νται οι όροι και οι προϋποθέσεις με τις οποίες θα χορηγηθεί δάνειο ποσού 
δρχ. 4.000 εκατ. στην ΟΑ. 

4. Το απόσπασμα πρακτικού αριθμ. 289, της Συνεδρίασης του Δ.Σ. 
της ΟΑ στις 22.10.87, κατά την οποία εγκρίθηκε η σύναψη του εν 
λόγω δανείου και έγιναν αποδεκτοί οι όροι χορήγησής του. 

5. Το έγγραφο του Υπουργείου Μεταφορών και Επικοινωνιών αριθμ. 
29258/3096/14.9.87, αναφορικά με την εν λόγω δανειοδότηση. 

6. Το έγγραφο της ΟΑ αριθμ. 31836/19.11.87, με το οποίο ζητά 
την παροχή της εγγύησης του Δημοσίου για το προαναφερόμενο δάνειο. 

7. Την κοινή απόφαση του Πρωθυπουργού και Υπουργού Οικονομι¬ 
κών αριθμ. 2389/13.2.87 για «Ανάθεση αρμοδιοτήτων» στον Υφυ¬ 
πουργό Οικονομικών Σπ. Καλούδη, αποφασίζουμε: 

Παρέχουμε την εγγύηση του Δημοσίου στην Εμπορική Τράπεζα της 
Ελλάδος για τη δανειοδότηση της Ολυμπιακής Αεροπορίας (ΟΑ) με 
ποσό δραχμών τεσσάρων δισεκατομμυρίων (4.000.000.000) ποσό που 
δε θα εκταμιευθεί αλλά θα διατεθεί απευθείας για την πληρωμή οφειλών 


της, από καύσιμα, προς τα Ελληνικά Διϋλιστήρια Ασπροπύργου 
(ΕΛΔΑ). 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην πράξη του Διοικητή της Τράπεζας της 
Ελλάδος αριθμ. 1081/19.6.87 και στα αριθμ. 2982/573/δσ/ 
2.10.87 και 3623/681/δσ/19.10.87 έγγραφα της Εμπορικής Τρά¬ 
πεζας της Ελλάδος. 

Το Δημόσιο με την απόφαση αυτή, αναλαμβάνει την υποχρέωση σε 
περίπτωση καθυστέρησης εξόφλησης του ανωτέρω δανείου, κατά κεφά¬ 
λαιο και τόκους ή τόκους υπερημερίας, να καταβάλει στην Εμπορική 
Τράπεζα μέσα σε δύο (2) μήνες, τα ποσά που προέρχονται από την ανω¬ 
τέρω αιτία, αφού λάβει απλή αίτηση ή επιστολή της δανείστριας Τράπε¬ 
ζας στην οποία θα αναφέρονται τα ποσά των οποίων ζητείται η εξό¬ 
φληση λόγω κατάπτωσης και χωρίς να απαιτείται για την πληρωμή 
αυτή, οποιαδήποτε εξουσιοδότηση, ενέργεια η συγκατάθεση από μέρους 
του δανειζόμενου, μετά την προηγούμενη βεβαίωση στο αρμόδιο Δημό¬ 
σιο Ταμείο στο λογ/σμό Νο 555 των σχετικών ποσών που αναφέρονται 
στην απλή αίτηση ή επιστολή της Εμπορικής Τράπεζας, σύμφωνα με'τις 
διατάξεις του Π.Δ/τος 839/1978 (ΦΕΚ 195/78 τ.Α') και τις οδηγίες 
των εγκυκλίων μας αριθμ. 98348/2945/8.8.79 και 6465/124/ 
16.1.80. 

Το Δημόσιο παραιτείται από την εφαρμογή και τις ενστάσεις των άρ¬ 
θρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Α.Κ. 

Η Εμπορική Τράπεζα της Ελλάδος παρακαλείται να μας στείλει αντί¬ 
γραφο της σχετικής δανειακής σύμβασης που θα υπογράψει με την Ολυ¬ 
μπιακή Αεροπορία (ΟΑ) και να μας ενημερώνει για την πορεία εξυπηρέ¬ 
τησης του ανωτέρω δανείου. 

Η Ολυμπιακή Αεροπορία (ΟΑ) παρακαλείται να φροντίζει για την 
εμπρόθεσμη εξυπηρέτηση του εν λόγω δανείου. 

Καθορίζουμε προμήθεια υπέρ του Δημοσίου για την παρεχόμενη εγ¬ 
γύησή του 0,50% η οποία θα εισπράττεται από'τη δανείστρια Τράπεζα 
και θα αποδίδεται σ’ αυτό σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
-♦" 

Αριθ. 109710/3660 (12) 

Παροχή της εγγύησης του Δημοσίου προς την 5ΕΟΤ1ΑΒΑΝΚ για τη 

χορήγηση δανείου της ποσού δρχ. εκατό εκατομμυρίων 

(100.000.000) δραχμών στον ΟΑΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/83 αρθρ. 8. 

2. Την πράξη του Διοικητή της Τ.Ε. αριθμ. 1128/18.8.87 με την 
οποία εγκρίνεται η δανειοδότηση του ΟΑΣ μέχρι συνολικού ποσού δραχ¬ 
μών επτά δισεκατομμυρίων τριακοσίων εκατομμυρίων 

(7.300.000.000). 

Από το προϊόν της χρηματοδότησης τμήμα δρχ. 6.300 ίχαχ. 8ίν θα. 
εκταμιευθεί, αλλά θα διατεθεί απευθείας για την εξόφληση υποχρεώ¬ 
σεων του Οργανισμού μέχρι ποσού δρχ. 2.200 εκατ. από καύσιμα εσω¬ 
τερικού και το υπόλοιπο για υποχρεώσεις προς το ΙΚΑ και λοιπά Ασφα¬ 
λιστικά Ταμεία. 

3. Το έγγραφο της 50ΟΤΙΑΒΑΝΚ, από 21.10.87, με το οποίο 
εγκρίνει τη δανειοδότηση του ΟΑΣ, με ποσό δρχ. 100.000.000 και κα¬ 
θορίζει τους όρους χορήγησης και εξυπηρέτησής του. 

4. Την απόφαση του Δ.Σ. του ΟΑΣ αριθμ. 914, της συνεδρίασης 
αριθμ. 271/22.1(ί.87, με την οποία εγκρίνεται η σύναψη του εν λόγω 
δανείου και γίνονται αποδεκτοί οι όροι χορήγησης και εξυπηρέτησής 
του. 

5. Το έγγραφο του Υπουργείου Μεταφορών & Επικοινωνιών αριθ. 
36193/3638/13.11.87 το οποίο μεταξύ των άλλων εγκρίνει την προ- 
αναφερόμενη δανειοδότηση. 

6. Το έγγραφο του Ο.Α.Σ. αριθ, 4254/ 5.11.87 με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση. 

7. Την κοινή απόφαση του Πρωθυπουργού και Υπουργού Οικονομι¬ 
κών αρ. 2389/13.2.87 για «Ανάθεση αρμοδιοτήτων» στον Υφυπουργό 
Οικονομικών Σπυρ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στην 50ΟΤΙΑ 

ΒΑΝΚ για τη χορήγηση δανείου της ποσού δρχ. εκατό εκατομμυρίων 
(100.000.000) στον Οργανισμό Αστικών Συγκοινωνιών (ΟΑΣ) για 
την πληρωμή οφειλών του από καύσιμα εσωτερικού. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην πράξη του Διοικητή της Τράπεζας 
της Ελλάδος αριθμ. 1128/18.8.87 και στο έγγραφο της 500ΤΙΑ- 
ΒΑΝΚ από 21.10.87. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π.Δ/τος αριθ. 
839/78 (ΦΕΚ 195/78 τ.Α') και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η 5ΕΟΤΙΑ ΒΑΝΚ παρακαλείται να μας ενημερώνει για την πορεία 
της εξυπηρέτησης του δανείου. 

Ο ΟΑΣ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η δανείστρια Τράπεζα και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Νοεμβρίου 1987 

ο ΥΦΥΠΟΥΡΓΟΙ 

ΣΠΥΡΟΣ ΚΑΛΟΥΔΗΣ 
-♦- 

Αριθ. 112746/3738 (13) 

Παροχή της εγγύησης του Δημοσίου στην Εθνική Τράπεζα της Ελλάδος 

για κάλυψη δανείου της ποσού δρχ. 17.000.000.000, στο Ι.Κ.Α. 

για εξόφληση τοκοχρεωλυσϊων του, λήξεως μέχρι 31.12.1987. 

Ο ΥΠΟΥΡΓΟΣ ΟΙΚΟΝΟΜΙΚΩΝ ’ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την Πράξη του Διοικητή της Τ.Ε. αριθμ. 1165/26.10.87 με την 
οποία εγκρίνεται η δανειοδότηση του ΙΚΑ μέχρι ποσού δραχμών εβδο¬ 
μήντα δύο δισεκατομμυρίων (δρχ 72.000.000.000) το οποίο θα διατε¬ 
θεί απευθείας για την εξόφληση υποχρεώσεών του προς τα πιστωτικά 
ιδρύματα της χώρας από τοκοχρεολύσια που λήγουν μέχρι 
31.12.1987. 

3. Τα έγγραφα της Εθνικής Τράπεζας της Ελλάδος: 

α) Αριθμ. 62617/15.10.1987 με το οποίο καθορίζονται οι όροι χο- 
ρήγησης και εξυπηρέτησης του δανείου ποσού δρχ. 27.000.000.000 
και 

β) Αριθμ. 68981/26.11,1987 στο οποίο αναφέρεται το ύψος των 
ληξιπρόθεσμων οφειλών του ΙΚΑ που πρόκειται να εξοφληθούν με το 
παραπάνω δάνειο. 

4. Την απόφαση του Δ.Σ. του Ι.Κ.Α. αριθμ. 411/15.10.87 (Από¬ 
σπασμα πρακτικού της 30ης συνεδρίασης) με την οποία εγκρίθηκε η σύ¬ 
ναψη του ανωτέρω δανείου και έγιναν αποδεκτοί οι όροι χορήγησης αυ¬ 
τού. 

5. Το έγγραφο του Υπουργείου Υγείας, Πρόνοιας και Κοινωνικών 
Ασφαλίσεων αριθμ. Φ. 21/18/3087/16.11.1987 το οποίο μεταξύ 
των άλλων εγκρίνει την προαναφερόμενη δανειοδότηση. 

6. Το έγγραφο του Ι.Κ.Α. αριθμ. Γ 23/176/12.11.1987 με το 
οποίο ζητεί την εγγύηση του Ελληνικού Δημοσίου για την ανωτέρω δα¬ 
νειοδότηση. 

7. Την κοινή απόφαση του Πρωθυπουργού και του Υπουργού Οικο¬ 
νομικών αριθμ. 2389/13.2.1987 για «Ανάθεση αρμοδιοτήτων» στον 
Υφυπουργό Οικονομικών Σ. Καλούδη», αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για τη χορήγηση δανείου της προς το Ίδρυμα Κοινω¬ 
νικών Ασφαλίσεων (ΙΚΑ) ποσού δρχ. δέκα επτά δισεκατομμυρίων 
(17.000.000.000) για τη συμψηφιστική εξόφληση υποχρεώσεών του 
προς αυτή που προέρχονται από τοκοχρεωλύσια εγγυημένων από το 
Δημόσιο Δανείων λήξεως μέχρι 31.12.1987 όπως αναφέρονται στο 


αριθμ. 68981/26.11.1987 έγγραφο της εν λόγω Τράπεζας. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθμ. 1165/26.10.1987 και στα έγγραφα της Εθνικής 
Τράπεζας της Ελλάδος αριθμ. 62617/15.10.1987 και 68981/ 
26.11.1987. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης της εξόφλησης ληξιπρόθεσμης δόσης ή μέρους 
αυτής ενδιάμεσων τόκων ή τόκων υπερημερίας του δανείου αυτού, να 
καταβάλουμε στο δανειστή μέσα σε δύο (2) μήνες από τη λήξη της εκά¬ 
στοτε οφειλής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στο οικείο Δημόσιο 
Ταμείο στο Λογ/σμό Νο 555 σύμφωνα με τη διάταξη του Π. Δ/τος 
αριθμ. 839/78 (ΦΕΚ 195/78 τ. Α') και τις οδηγίες των εγκυκλίων 
μας αριθμ. 98348/2945/8.8.1979 και '6465/124/16.1.1980. 

Η Εθνική Τράπεζα της Ελλάδος παρακαλείται να μας ενημερώνει 
για την πορεία της εξυπηρέτησης του δανείου. 

Το Ι.Κ.Α. παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
π-♦- 

Αριθ. 109264/3631 (14) 

Ρύθμιση των υποχρεώσεων του ΙΚΑ προς την Εμπορική Τράπεζα της 

Ελλάδος από χρεωλύσια συνομολογηθέντων και εγγυημένων από το 

Δημόσιο δανείων του, λήξης 22.11.87, 10.6.88 και 15.6.88 συνο¬ 
λικού ποσού 5.000 εκατομ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του άρθρου 8 
του Ν. 1266/1982. 

2. Τις αποφάσεις μας 53372/785/28,5.1986 και 130562/ 
3149/7.1.87 με τις οποίες παρασχέθηκε η εγγύηση του Δημοσίου 
στην Εμπορική Τράπεζα για τη δανειοδότηση του ΙΚΑ, με τα ποσά των 
δρχ. 1.000 και 4.000 εκατ. αντίστοιχα. 

3. Την πράξη του Διοικητή της Τράπεζας της Ελλάδος αριθμ. 
1141/17.9.87, με την οποία επιτρέπεται στο Ταμείο Παρακαταθηκών 
και Δανείων και την Εμπορική Τράπεζα της Ελλάδος, να ρυθμίσουν τις 
οφειλές του ΙΚΑ από χρεωλύσια δανείων που λήγουν κατά τα έτη 1987 
και 1988, σύμφωνα με τους όρους που αναφέρονται σ’ αυτήν. 

4. Το έγγραφο της Εμπορικής,Τράπεζας 3218/ 593/ 13.10.87, 
στο οποίο αναφέρεται ότι, προτίθεται να προχωρήσει στη ρύθμιση οφει¬ 
λών του ΙΚΑ από χρεωλύσια δανείων της που λήγουν κατά τα έτη 
1987 και 1988 και συγκεκριμένα: 

1) δάνειο ύψους δρχ. 1.000 εκατ. λήξης 22.11.87 

2) δάνειο ύψους δρχ. 1.500 εκατ. λήξης 10.6.88 

3) δάνειο ύψους δρχ. 2.500 εκατ. λήξης 15.6.88 

5. Το απόσπασμα πρακτικού αριθ. 30/15.10.87, της αριθ. 411δ 
απόφασης του Διοικητικού Συμβουλίου του ΙΚΑ, με το οποίο εγκρίνει 
την ανωτέρω ρύθμιση δανειακών οφειλών του Ιδρύματος, προς την 
Εμπορική Τράπεζα συνολικού ποσού δρχ. 5.000 εκατ. και αποδέχεται 
τους τιθέμενους από αυτή όρους. 

6. Το έγγραφο του Υπουργείου Υγείας, Πρόνοιας & Κοιν. Ασφαλί¬ 
σεων αριθ. Φ. 21/13/οικ. 31185/25.11.87. σχετικό με την προτεινό- 
μενη ρύθμιση. 

7. Το έγγραφο του ΙΚΑ αριθ. Γ 23/174/12.11.1987 με το οποίο 
ζητά την εγγύηση του Δημοσίου για την κάλυψη της εν λόγω ρύθμισης. 

8. Την κοινή απόφαση του Πρωθυπουργού και του Υπουργού Οικο¬ 
νομικών αριθμ. 2389/13.2.1987 για «Ανάθεση αρμοδιοτήτων» στον 
Υφυπουργό Οικονομικών Σ. Καλούδη», αποφασίζουμε: 

Ορίζουμε όπως, η εγγύηση του Δημοσίου που είχε παρασχεθεί στην 
Εμπορική Τράπεζα της Ελλάδος, με τις αποφάσεις μας 53372/785/ 
28.5.1986 και 130562/3149/7.11.87, για τη δανειοδότηση του 
Ιδρύματος Κοινωνικών Ασφαλίσεων (ΙΚΑ) με τα ποσά δρχ. 1.000 
εκατ. και 4.000 εκατ. (1.500 εκατ. + 2.500 εκατ.) αντίστοιχα, ισχύ- 
σει και για τα ρυθμιζόμενα χρεωλύσια των παραπάνω δανείων που λή¬ 
γουν κατά τα έτη 1987 και 1988, σύμφωνα με τα οριζόμενα στην 

πράξη του Διοικητή της Τράπεζας της Ελλάδος αριθ. 1141/17.9.87 
και στο έγγραφο της Εμπορικής Τράπεζας αριθ. 3218/593/ 

13.10.87. 

Το Δημόσιο με την απόφαση αυτή, αναλαμβάνει την υποχρέωση σε 
περίπτωση καθυστέρησης εξόφλησης των ανωτέρω κατά κεφάλαιο και 
τόκους ή τόκους υπερημερίας να καταβάλει στην Εμπορική Τράπεζα 
μέσα σε δύο (2) μήνες τα πησά που προέρχονται από την ανωτέρω αιτία, 
αφού λάβει απλή αίτηση ή επιστολή της Εμπορικής Τράπεζας στην 
οποία θα αναφέρονται τα ποσά των οποίων ζητείται η εξόφληση λόγω 
κατάπτωσης και χωρίς να απαιτείται για την πληρωμή αυτή, οποιαδή¬ 
ποτε εξουσιοδότηση, ενέργεια ή συγκατάθεση από μέρους του ΙΚΑ, 
μετά από προηγούμενη βεβαίωση στο αρμόδιο Δημόσιο Ταμείο στο, 
λογ/σμό Νο 555 των σχετικών ποσών που αναφέρονται στην απλή αί¬ 
τηση ή Επιστολή της Εμπορικής Τράπεζας, σύμφωνα με τις διατάξεις 
του Π. Δ/τος 839/1978 (ΦΕΚ 195/78 τ. Α') και τις οδηγίες των 
εγκυκλίων μας αριθμ. 98348/ 2945/ 8.8.1979 και 6465/ 124/ 
16.1.1980. 

Το Δημόσιο παραιτείται από την εφαρμογή και τις ενστάσεις των άρ¬ 
θρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Αστικού Κώδικα. 

Η Εμπορική Τράπεζα της Ελλάδος παρακαλείται να μας στείλει αντί¬ 
γραφα των σχετικών συμβάσεων που θα υπογράψει με το ΙΚΑ και να 
μας ενημερώνει για την πορεία εξυπηρέτησης των ανωτέρω ρυθμιζόμε- 
νων χρεωλυσίων. 

Το ΙΚΑ παρακαλείται να φροντίζει για την εξυπηρέτηση των υποχρε- 
ώσεών του, που απορρέουν από την εν λόγω ρύθμιση. 

Η Εμπορική Τράπεζα και το ΙΚΑ οφείλουν να προβούν στις απαραί¬ 
τητες ενέργειες ώστε η υπογραφή των σχετικών συμβάσεων για τη 
ρύθμιση των εν λόγω χρεωλυσίων, εκτός του δανείου δρχ. 1.000 εκατ., 
να γίνει τουλάχιστον με τη λήξη τους γιατί στην αντίθετη περίπτωση το 
Δημόσιο δε θα καλύψει, τυχόν τόκους υπερημερίας με την εγγύησή του. 

Για το χρεωλύσιο του δανείου δρχ. 1.000 εκατ. που έληξε στις 

22.11.87, το Δημόσιο θα καλύψει τυχόν τόκους υπερημερίας μέχρι 15 
εργάσιμες ημέρες από την ημερομηνία υπογραφής της απόφασης αυ¬ 
τής. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 1 Δεκεμβρίου 1987 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
-♦- 

Αριθ. 110886/3697 (15) 

Παροχή της εγγύησης του Δημοσίου προς την Τράπεζα Κρήτης για κά¬ 
λυψη δανείου της ποσού δρχ. 700 εκατ, στον ΟΑΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/83 άρθρο 8. 

2. Τις πράξεις του Διοικητή της Τ.Ε. αριθμ. 1102/13.7.87 και 
1172/5.11.87 με τις οποίες εγκρίνεται η δανειοδότηση του ΟΑΣ από 
την Τράπεζα Κρήτης μέχρι συνολικού ποσού 700.000.000 για τους 
λόγους που αναφέρονται σ’ αυτές. 

3. Την 649/20.11.87 σύμβαση μεταξύ της Τράπεζας Κρήτης και 
του Οργανισμού Αστικών Συγκοινωνιών, στην οποία αναφέρονται οι 
όροι και οι προϋποθέσεις με τις οποίες θα χορηγηθεί από αυτή, δάνειο 
στον ΟΑΣ, ποσού δρχ. 700.000.000. 

4. Την απόφαση του Δ.Σ. του ΟΑΣ αριθ. 920/87 με την οποία 
εγκρίνεται η σύναψη του ανωτέρω δανείου. 

5. Το έγγραφο του Υπουργείου Μεταφορών και Επικοινωνιών αριθ. 
38016/3779/25.11.87 το οποίο μεταξύ των άλλων εγκρίνει την προ- 
αναφερόμενη δανειοδότηση. 

6. Το έγγραφο του ΟΑΣ αριθμ. 4530/18.11.87 με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση. 

7. Την 2389/13.2.87 απόφαση του Πρωθυπουργού και του Υπουρ¬ 
γού Οικονομικών «Περί «ναθέσεως αρμοδιοτήτων στον Υφυπουργό Οι¬ 
κονομικών Σ. Καλούδη», αποφασίζουμε: 

Παρέχουμε την εγγύηση του Ελληνικού Δημοσίου στην Τράπεζα 
Κρήτης για την κάλυψη δανείου της προς τον Οργανισμό Αστικών Συ¬ 
γκοινωνιών ποσού δρχ. επτακοσίων εκατομμυρίων (700.000.000) για 
την κάλυψη των υποχρεώσεων του σύμφωνα με τις αριθ. 1102/87 και 
1172/87 πράξεις του Διοικητή της Τράπεζας της Ελλάδος. 

Το Δημόσιο παραιτείται από την εφαρμογή και τις ενστάσεις των άρ¬ 
θρων 855 και 867 και διατηρεί τα δικαιώματα και τις ενστάσεις που 


απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις αριθμ. 1102/87 και 11 72/5.11.87 
πράξεις του Διοικητή της Τράπεζας της Ελλάδος και στην 649/ 
20.11.87 σύμβαση μεταξύ της Τράπεζας Κρήτης και του ΟΑΣ. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης της εξόφλησης ληξιπρόθεσμης δόσης ή μέρους 
αυτής ενδιαμέσων τόκων ή τόκων υπερημερίας του δανείου αυτού, να 
καταβάλουμε στο δανειστή μέσα σε δύο (2) μήνες από τη λήξη της εκά- 
στοτε οφειλής τα ποσά που προέρχονται από την ανωτέρω αιτία και 
μετά από προηγούμενη βεβαίωση των ποσών αυτών στο οικείο Δημόσιο 
Ταμείο στον Λογ/σμό·Νο 555 σύμφωνα με τη διάταξη του Π. Δ/τος 
αριθμ. 839/78 (ΦΕΚ 195/75 τ. Α') και τις οδηγίες των εγκυκλίων 
μας αριθμ. 98348/2945/8.8.79 και 6465/124/16.1.80. 

Η Τράπεζα Κρήτης παρακαλείται να μας στείλει πίνακα τοκοχρεω¬ 
λυτικής εξόφλησης του εν λόγω δανείου και να μας ενημερώνει τόσο για 
την ανάληψη όσο για την πορεία της εξυπηρέτησή του. 

Ο ΟΑΣ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, η οποία θα εισπράττεται και θα αποδίδεται στο Δη¬ 
μόσιο σύμφωνα με τα έγγραφά μας 98346/2944/8.8.79, 98348/ 
2945/8.8.1979 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 30 Νοεμβρίου 1987 

Ο ΥΦΥΠΟΥΡΓΟΣ 

Σ. ΚΑΛΟΥΔΗΣ 

- + - 

Αριθ. 18408 (16) 

Κήρυξη εκτελεστής της αριθ. 36/87 απόφασης του ΔΔΔΔ Αθηνών για 

τους όρους αμοιβής και εργασίας των πρακτικών μηχανικών θερμα¬ 
στών, ασριθερμαστών, μηχανοδηγών και συντηρητών μηχανολογι¬ 
κών εγκαταστάσεων όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την·96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους: Γεν. Γραμ¬ 
ματέα, Ειδ. Γραμματείς κ.λ.π.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 36/87 απόφαση του ΔΔΔΔ Αθη¬ 
νών, που εκδόθηκε για να επιλύσει την συλλογική διαφορά εργασίας που 
δημιουργήθηκε ανάμεσα στους: 1) Σύνδεσμο Ελληνικών Βιομηχανιών, 
2) Σύνδεσμο Ελληνικών Βιομηχανιών Β. Ελλάδος, 3) Σύνδεσμο Ελλη-· 
νικών Βιομηχανιών Θεσσαλίας και Νήσων, 4) Σύνδεσμο Ελληνικών 
Βιοτεχνιών, 5) Γενική Συνομοσπονδία Βιοτεχνών Ελλάδος, 6) Σύνδε¬ 
σμο ΑΕ και ΕΠΕ. 7) ΠΑΣΕΓΕΣ, 8) Πανελλήνια Ομοσπονδία Ξενοδό¬ 
χων αφενός και αφετέρου στην Ομοσπονδία Μηχ'ανικών Θερμαστών 
Βιομηχανίας και Γεωργίας Ελλάδος, με την οποία επικυρώνεται η αριθ. 
20/87 απόφαση του ΠΔΔΔ Αθηνών, που αφορά τους όρους αμοιβής 
και εργασίας των πρακτικών μηχανικών, θερμαστών, αρχιθερμαστών, 
μηχανοδηγών και συντηρητών μηχ/κών εγκαταστάσεων όλης της Χώ¬ 
ρας, της οποίας το περιεχόμενο έχει ως εξής: 

1. Στις διατάξεις της απόφασης αυτής υπάγονται οι πρακτικοί μηχα¬ 
νικοί θερμασταί, αρχιθερμασταί, μηχανοδηγοί και συντηρηταί των μη¬ 
χανολογικών εγκαταστάσεων όλης της Χώρας. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ. όπως 
αυτές έχουν διαμορφωθεί μέχρι της ισχύος της απόφασης αυτής αυξά¬ 
νονται από 24.2.87 κατά τα ποσοστά των ΑΤΑ, όπως αυτά έχουν κα¬ 
θοριστεί ή θα καθοριστούν μελλοντικά από τις αποφάσεις του υπουργού 
Εθνικής Οικονομίας. 

3. Για την αναπροσαρμογή των μισθών της παρούσας διαιτητικής 
απόφασης θα ισχύσουν τα κλιμάκια αποδοχών, που καθορίζονται από 
τον Ν. 1584/86 (ΦΕΚ 16/Α/25.2.86) και την αριθμ. 8210/ 183/ 
87 απόφαση Υπουργών Εθνικής Οικονομίας, Οικονομικών και Εργα¬ 
σίας. 

4. Όσες οι διατάξεις της απόφασης 10/86 ΔΔΔΔ Πειραιά (ΦΕΚ 
859/Β/10.12.86) δεν έχουν τροποποιηθεί, εξακολουθούν να ισχύουν. 

Η ισχύς της απόφασης αυτής αρχίζει από 24.2.87. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 2 Δεκεμβρίου 1987 
Ο ΓΕΝΙΚΟΣ ΓΡΑΜΜΑΤΕΑΣ 
ΠΕΤΡΟΣ ΜΩΡΑΛΗΣ' 

- ♦- 

Α ρί θ. 18422 (17) 

Κήρυξη εκτελεστής της αριθ. 40/87 απόφασης του ΠΔΔΔ Αθηνών για 

τους όρους αμοιβής και εργασίας των καθαριστριών ιδρυμάτων 

(ΝΠΙΔ) Βορ. Ελλάδος). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους: Γεν. Γραμ¬ 
ματέα, Ειδ. Γραμματείς κ.λ.π.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 40/87 απόφαση του ΠΔΔΔ Αθη¬ 
νών, που εκδόθηκε για να επιλύσει την συλλογική διαφορά εργασίας που 
δημιουργήθηκε ανάμεσα στους: 1) Χαρίαειο Γηροκομείο Θεσ/νίκης, 2) 
Γερμανική Σχολή Θεσ/νίκης, 3) Άσυλο του παιδιού, 4) Βρεφονηπιακό 
Σταθμό Δημοσίων Υπαλλήλων Θεσ/νίκης, 5) Εθνικό Ίδρυμα νεότητας 
ΕΣΤΙΑ, 6) Ψυχολογικό Κέντρο Β. Ελλάδος, 7) Σχολή Τυφλών Θεσ/ 
νίκης αφενός και αφετέρου στο Σύνδεσμο Προσωπικού καθαριότητας 
Δημοσίων Καταστημάτων και ιδιωτικών επιχειρήσεων Βορείου Ελλά¬ 
δος και Θεσσαλίας και η οποία αφορά τους όρους αμοιβής και εργασίας 
των καθαριστριών ιδρυμάτων (ΝΠΐΔ) Β. Ελλάδος της οποίας το περιε¬ 
χόμενο έχει ως εξής: 

1. Στις διατάξεις της απόφασης αυτής υπάγονται οι καθαριστές - 
τριες ιδρυμάτων (ΝΠΙΔ) Βορ. Ελλάδος. 

2. Οι αποδοχές, που λαμβάνονται υπόψη για τον υπολογισμό της 
ΑΤΑ σύμφωνα με την 9019/295/82 αποφ. Υπ. Οικονομικών προσαυ¬ 
ξάνονται από 14.4.87 κατά το ποσοστό της ΑΤΑ της 1.5.87 και 
1.9.87 όπως θα καθοριστούν με τις αποφάσεις του Υπουργού Εθνικής 
Οικονομίας. 

3. Για την αναπροσαρμογή των μισθών της παρούσας διαιτητικής 
απόφασης θα ισχύσουν τα κλιμάκια αποδοχών, που καθορίζονται από 
τον Ν. 1584/86 (ΦΕΚ 16/Α/25.2.86) και την αριθμ. 8210/ 
183/87 απόφαση Υπουργών Εθνικής Οικονομίας, Οικονομικών και 
Εργασίας. 

4. Κατά τα λοιπά εξακολουθούν να ισχύουν οι κείμενες διατάξεις. 

Η ισχύς της απόφασης αυτής αρχίζει από 14 Απριλίου 1987 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 2 Δεκεμβρίου 1987 
Ο ΓΕΝΙΚΟΣ ΓΡΑΜΜΑΤΕΑΣ 
ΠΕΤΡΟΣ ΜΩΡΑΛΗΣ 

- ♦- 

Αριθ. 18424 (18) 

Κήρυξη εκτελεστής της αριθ. 56/87 απόφασης του ΠΔΔΔ Αθηνών για 

τους όρους αμοιβής και εργασίας των εργαζομένων στην ΕΟΜΑ 

Α.Ε. (εκμ/ση κλιναμαξών ΟΣΕ). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους: Γεν, Γραμ¬ 
ματέα, Ειδ. Γραμματείς κ.λ.π.» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 56/87 απόφαση του ΠΔΔΔ Αθη¬ 
νών, που εκδόθηκε για να επιλύσει την συλλογική διαφορά εργασίας που 
δημιουργήθηκε ανάμεσα στην ΕΟΜΑ Α.Ε. (εκμετάλλευση κλιναμαξών 
ΟΣΕ) και στο σύνδεσμο Προσωπικού κλιναμαξών ΟΣΕ της ΑΕ ΕΟΜΑ 
και αφορά τους όρους αμοιβής και εργασίας των εργαζομένων στην 
ΕΟΜΑ ΑΕ της οποίας το περιεχόμενο έχει ως εξής: 

1. Στις διατάξεις της απόφασης αυτής υπάγονται οι εργαζόμενοι 
στην ΕΟΜΑ Α.Ε. 


2. Οι αποδοχές των εργαζομένων, που υπάγονται στην απόφαση 
αυτή που έχουν ρυθμιστεί με την από 8.12.82 ΣΣΕ όπως έχουν ανα- 
προααρμοσθεί μέχρι σήμερα, εξακολουθούν να ισχύουν. 

. 3. Καθιερώνεται εβδομάδα πέντε εργασίμων ημερών για το εργατο¬ 
τεχνικό προσ/κό που υπάγεται στην απόφαση αυτή. 

4. Όσες διατάξεις της από 8.12.82 ΣΣΕ δεν έχουν τροποποιηθεί, 
εξακολουθούν να ισχύουν. 

Η ισχύς της απόφασης αυτής αρχίζει από 1 Ιανουάριου 1987 
Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 2 Δεκεμβρίου 1987 

Ο ΓΕΝΙΚΟΣ ΓΡΑΜΜΑΤΕΑΣ · 

ΠΕΤΡΟΣ ΜΩΡΑΛΗΣ 

- ♦ - 

Αριθ. 18507 (19) 

Κήρυξη εκτελεστής της αριθ. 18/87 απόφασης του ΔΔΔ Πειραιά, που 
αφορά ερμηνεία της παρ. 32 της 41/81 απόφασης του ΔΔΔΔ Πει¬ 
ραιά, για τους όρους αμοιβής και εργασίας των ηλεκτροτεχνιτών 
Νοσηλευτικών Ιδρυμάτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους: Γεν. Γραμ- 
ματέα, Ειδ. Γραμματείς κ.λπ» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 18/87 απόφαση του ΔΔΔΔ Πει¬ 
ραιά, που εκδόθηκε για να επιλύσει την συλλογική διαφορά εργασίας, 
που δημιουργήθηκε ανάμεσα στα Υπουργεία: 1) Οικονομικών, 2) Προε¬ 
δρίας της Κυβέρνησης, 3) Εθνικής Άμυνας, 4) Εσωτερικών, 5) Υγείας 
Πρόνοιας & Κοιν. Ασφαλίσεων, 6) Εθνικής Παιδείας & Θρήσκευμά-· 
των, 7) Γεωργίας, 8) Εμπορικής.Ναυτιλίας αφενός και στην Ομοσπον¬ 
δία Εργατοϋπαλλήλων Νοσοκομείων Ελλά’δος αφετέρου, με την οποία 
ερμηνεύεται η παρ. 32 της 41/81 απόφασης του ΔΔΔ Πειραιά για τους 
όρους αμοιβής και εργασίας των ηλεκτροτεχνιτών Νοσηλευτικών Ιδρυ¬ 
μάτων, της οποίας το περιεχόμενο έχει ως εξής: 

Αποφασίζει ότι, η αληθινή έννοια του εδαφίου της με αριθμό 41/81 
απόφασης του ΔΔΔΔ Πειραιά, που κηρύχθηκε εκτελεστή με την με 
αριθμό 16169/20.7.81 απόφαση του Υπουργού Εργασίας, που αφορά 
τους ηλεκτροτεχνίτες της κατηγορίας 32, κατά το οποίο «πάντως», οι 
εργαζόμενοι εις τας ηλεκτρικάς εγκαταστάσεις οικοδομών δε θεωρού¬ 
νται προσφέροντες επικίνδυνον ή ανθυγιεινήν εργασία και συνεπώς δεν 
δικαιούνται του επιδόματος τούτου», είναι ότι, ως οικοδομές θεωρούνται 
οι νέες οικοδομές ή οι επεκτάσεις παλαιών οικοδομών, στις οποίες δεν 
έχει γίνει σύνδεση με το ηλεκτρικό δίκτυο της ΔΕΗ. 

Η απόφαση αυτή να δημοσιευθεί στην Εφημερίδα της Κυβέρνη- 
αης. 

Αθήνα, 2 Δεκεμβρίου 1987 
Ο . Γενικός Γραμματέας 
ΠΕΤΡΟΣ ΜΩΡΑΛΗΣ 

- 4 - 

Αριθ. 18435 (20) 

Κήρυξη εκτελεστής της αριθ. 37/87 απόφασης του ΔΔΔΔ Αθηνών, για 
τους όρους αμοιβής και εργασίας των τραγουδιστών όλης της Χώ- 
ρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 96944/20.10.87 απόφαση του Υπουργού Εργασίας «ιπερί 
μεταβίβασης αρμοδιοτήτων και εξουσία υπογραφής στους: Γ εν. Γ ραμ- 
ματέα, Ειδ. Γραμματείς κ.λπ» (ΦΕΚ 551/Β/20.10.87), αποφασί¬ 
ζουμε: 

Κηρύσσουμε εκτελεστή την αριθ. 37/87 απόφαση του ΔΔΔΔ Αθη¬ 
νών, που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1) Σύνδεσμο Επαγγελματιών Κέντρων 
Διασκεδάσεως και Κοσμικών Ταβερνών, 2) Σύνδεσμο Κοσμικών Τα¬ 
βερνών & Ταβερνών Πλάκας, 3) Πανελλήνια Ένωση Ελευθέρου Θεά- 

. τρου, 4) Πανελλήνια Ομοσπονδία Ξενοδόχων αφενός και αφετέρου στην 
Ένωση Τραγουδιστών Ελλάδος, μετά την ακύρωση της παρ. 1 της 
7/85 απόφασης του ίδιου δικαστηρίου με την 1825/87 απόφαση του 
Σ.τ.Ε. και η οποία αφορά τους όρους αμοιβής και εργασίας των τραγου¬ 
διστών όλης της Χώρας, το περιεχόμενο της οποίας έχει ως εξής: 

Το Δευτεροβάθμιο Διοικητικό Δικαστήριο Αθηνών, αποτελούμενο 
από τον Πρόεδρο Αριστείδη Κρομμύδα, Εφέτη και τα μέλη αυτού, Αθα¬ 
νάσιο Κολλιόπουλο Δ/ντή του Υπουργείου Εργασίας με βαθμό Α’, Δη- 
μήτριο Λαμπρούνο αναπληρωτή εκπρόσωπο του Συνδέσμου Ελληνικών 
Βιομηχανιών, Χρήστο Θεοδώρου, που ορίστηκε από το Σύνδεσμο 
Επαγγελματιών Κέντρων Διασκεδάσεως και κοσμικών ταβερνών, σαν 
εναλλασσόμενο εργοδοτικό μέλος, Θεόδωρο Δεληγιαννάκη, εκπρόσωπο 
των εργαζομένων, I. Θωμόπουλο που ορίστηκε από την Ένωση Τρα¬ 
γουδιστών Ελλάδας, σαν εναλλασσόμενο εργατικό μέλος. 

1 Συνεδρίασε δημόσια στο Κατάστημα του Ειρηνοδικείου Αθηνών την 
19 Οκτωβρίου 1987, ημέρα Δευτέρα με την παρουσία της Γραμμα- 
τέως αυτού Αφροδίτης Κόρφιάτη και βοηθό τον Αναστάσιο Μπούρα, 
υπαλλήλων του Υπουργείου Εργασίας για να λάβει απόφαση για τη δια- 
βιβασθείσα 1825/1987 απόφαση του Συμβουλίου της Επικράτειας με 
^ την οποία ακυρώθηκε η 7/85 απόφαση του Δικαστηρίου τούτου που 
αφορά τους όρους αμοιβής και εργασίας των τραγουδιστών όλης της 
χώρας, ως προς το κεφάλαιο αυτής που καθορίζει το κατώτατο ημερο¬ 
μίσθιο των τραγουδιστών, και εκδόθηκε για να επιλύσει τη διένεξη που 
δημιουργήθηκε ανάμεσα στους: 1) Σύνδεσμο Επαγγελματιών Κέντρων 
Διασκεδάσεως και Κοσμικών Ταβερνών, 2) Σύνδεσμο Κοσμικών Τα¬ 
βερνών και Ταβερνών Πλάκας, 3) Πανελλήνια Ένωση Ελευθέρου Θεά¬ 
τρου, 4) Πανελλήνια Ομοσπονδία Ξενοδόχων και στην Ένωση Τραγου¬ 
διστών Ελλάδας. 

Παραβρέθηκαν οι εργαζόμενοι με τον εκπρόσωπό τους και οι εργοδό¬ 
τες με τον πληρεξούσιο δικηγόρο τους. 

Προκειμένου να γίνει συζήτηση και αφού διαπιστώθηκε από τον Πρό¬ 
εδρο του Δικαστηρίου η νόμιμη συγκρότηση αυτού. Τα μέλη έλαβαν 
γνώση της 1825/87 απόφασης του Συμβουλίου της Επικράτειας και 
των λοιπών εγγράφων του φακέλλου και άκουσαν τους εκπροσώπους 
και τους πληρεξουσίους δικηγόρους οι οποίοι ανάπτυξαν προφορικά τις 
απόψεις τους και δήλωσαν ότι θα αναφερθούν στα υπομνήματα που θα 
υποβάλλουν. 

Το Δικαστήριο έλαβε επίσης υπόψη και τις απόψεις του εκπροσώπου 
του Υπουργείου Εθν. Οικονομίας, Γεωργίου Στειρόπουλου. 

Αφού μελέτησε τα έγγραφα και σκέφθηκε σύμφωνα με το νόμο. 

Με την 1825/1987 απόφαση του Συμβουλίου Επικράτειας ακυρώ¬ 
θηκε ως προς το κεφάλαιο που καθορίζει το κατώτατο ημερομίσθιο των 
τραγουδιστών η 7/1985 απόφαση του Δικαστηρίου τούτου, η οποία, 
κατά παραδοχή έφεσης της Ένωσης Τραγουδιστών Ελλάδας κατά της 
153/1984 απόφασης του ΠΔΔΔ Αθηνών καθόρισε από 18 Ιουνίου 
1984 κατώτατο ημερομίσθιο 2.400 δραχμές για τους τραγουδιστές 
όλης της χώρας, ανεξαρτήτως φύλου, που απασχολούνται στις κάθε εί¬ 
δους και μορφής επιχειρήσεις και εκμεταλλεύσεις κέντρων διασκεδά- 
σεως και κοσμικών ταβερνών. Η ακύρωση αυτή επήλθε λόγω ανεπαρ¬ 
κούς αιτιολογίας από την απόφαση αναφορικά με την καθιέρωση του πιο 
πάνω κατώτατου ημερομισθίου. Επομένως, νόμιμα επιλαμβάνεται το 
Δικαστήριο τούτο της από 13.12.84 έφεσης της Ένωσης Τραγουδι¬ 
στών Ελλάδας κατά της 153/1984 απόφασης του ΠΔΔΔ Αθηνών ανα¬ 
φορικά με την καθιέρωση του κατώτατου ημερομισθίου. Ο ισχυρισμός 
(ένσταση) του εφεσίβλητου «Συνδέσμου Επαγγελματιών Κέντρων Δια- 
σκεδάσεως και Κοσμικών Ταβερνών» για κακή σύνθεση του Δικαστη¬ 
ρίου (ένσταση εξαίρεσης) για το λόγο ότι τα μέλη του Δικαστηρίου τού¬ 
του είναι σχεδόν στο σύνολό τους τα ίδια που μετείχαν στη σύνθεση του 
Δικαστηρίου που εξέδωσε την πιο πάνω απόφαση που ακυρώθηκε από 
το Συμβούλιο Επικράτειας, είναι μη νόμιμος και πρέπει να απορριφθεί, 
καθόσον ανεξαρτήτως του ότι ο λόγος αυτός δεν μπορεί να θεμελιώσει 
ένσταση εξαίρεσης των -μελών του Δικαστηρίου ούτε για το λόγο αυτό 
. υπάρχει κακή σύνθεση του Δικαστηρίου, δεν παρέχεται κατά νόμο η δυ¬ 
νατότητα να ζητηθεί η εξαίρεση όλων των μελών του Δικαστηρίου. 

Από τα έγγραφα που επικαλούνται και προσκομίζουν τα διάδικα σε 
διένεξη ευρισκόμενα μέρη, από όσα προφορικώς και με τα υπομνήμϊχτά 
τους ανέπτυξαν οι εκρόσωποι των μερών αυτών και από όλη τη διαδικα¬ 
σία προέκυψε, κατά την πλειοψηφίσασα γνώμη του Δικαστηρίου, ότι το 
κατώτατο ημερομίσθιο των υπαγομένων στην παρούσα ρύθμιση εργα¬ 
ζομένων ήτοι των τραγουδιστών όλης της χώρας δεν πρέπει να είναι κα¬ 
τώτερο, από την ισχύ της πρωτοβάθμιας απόφασης (18 Ιουνίου 1984), 
των 2.400 δραχμών. 

, Το αυξημένο αυτό ημερομίσθιο, σε σχέση με τα χαμηλότερα ημερομί¬ 
σθια άλλων κατηγοριών εργαζομένων δικαιολογείται και επιβάλλεται 


από την ιδιομορφία της απασχολήσεως, το είδος των υπηρεσιών που 
παρέχουν, καθώς και τους όρους και τις συνθήκες με τους οποίους εργά¬ 
ζονται οι τραγουδιστές, δεδομένου ότι αυτοί α) έχουν αυξημένα έξοδα: 
1) για την κατά τις διάφορες εποχές διαφορετική αμφίεση και παρου¬ 
σίασή τους τόσο κατά το χρόνο της απασχολήσεώς τους, όσο και εκτός 
αυτού για να καλλιεργούν τις δημόσιες σχέσεις τους, 2) για τη μετά¬ 
βασή τους και κυρίως κατά την αποχώρησή τους από το χώρο εργασίας 
στις μεταμεσονύκτιες ώρες, οπότε αναγκάζονται, εάν δεν έχουν δικό 
τους αυτοκίνητο, που και αυτό έχει δαπάνες κινήσεως και συντηρήσεως, 
να χρησιμοποιούν ταξί, 3) για την αγορά και συντήρηση του μικροφώ¬ 
νου που ο καθένας χρησιμοποιεί και 4) για την παρακολούθησή τους 
από ειδικό λαρυγγολόγο ή την ειδική φαρμακευτική αγωγή, β) εργάζο¬ 
νται αποκλειστικώς νυκτερινές ώρες, κάτω από σχετικώς ανθυγιεινές 
συνθήκες και υπό την πίεση των πελατών που έχουν κάθε είδους προτι¬ 
μήσεις και απαιτήσεις ο καθένας τους, και γ) διαθέτουν πολλές φορές 
αρκετό χρόνο για πρόβες, χωρίς να αμείβονται ιδιαίτερα. Παράλληλα, 
οι επιχειρήσεις και εκμεταλλεύσεις των εργοδοτών, που εξυπηρετούν 
την ψυχαγωγική ανάγκη της κοινωνίας, παρουσιάζουν ικανοποιητική 
οικονομική αντοχή και για το λόγο αυτό οι αμοιβές (ημερομίσθια) που 
καταβάλλει η καθεμιά στους τραγουδιστές, είναι κατά πολύ μεγαλύτε¬ 
ρες, σχεδόν για το σύνολο των επιχειρήσεων και για όλους τους τραγου¬ 
διστές, από το πιο πάνω ποσό. Επομένως, το Πρωτοβάθμιο Δικαστήριο, 
που καθόρισε το κατώτατο ημερομίσθιο σε 1.600 δραχμές έσφαλε κατά 
την πλειοψηφίσασα γνώμη και πρέπει να εξαφανισθεί ως προς το σημείο 
αυτό και να γίνει αντιστοίχως δεκτή η κρινομένη έφεση. 

Για τους λόγους αυτούς: 

Δέχεται_ κατά ένα μέρος στην ουσία την έφεση. 

Αποφασίζει ότι το κατώτατο όριο αποδοχών των εργαζομένων της 
παρ. 1 της 7/1985 απόφασης του Δικαστηρίου τούτου καθορίζεται με 
ελεύθερη συμφωνία λόγω της ιδιομορφίας της εργασίας τους, η οποία 
όμως δεν μπορεί να προβλέπει ημερομίσθιο κατώτατο των δύο χιλιάδων 
τετρακοσίων (2.400) δραχμών. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 2 Δεκεμβρίου 1987 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 


♦ 


Αριθ. Β 21538/2228 

Χάλυβας οπλισμού σκυροδέματος. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

2. Τις διατάξεις του Ν. 372/76 «Περί συστάσεως και λειτουργίας 
Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/3.6.76) 
και το άρθρο 22 του Ν. 1682/87 (ΦΕΚ 14/16.2.87). 

3. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α/16.7.86). 

4. Την Υ 1321/25.9.87 απόφαση του Πρωθυπουργού «Ανάθεση 
αρμοδιοτήτων στον Αναπληρωτή Υπουργό Βιομηχανίας - Ενέργειας 
και Τεχνολογίας Κ. Παπαναγιώτου» (ΦΕΚ 531/Β/30.9.87), αποφα¬ 
σίζουμε: 


• Άρθρο 1 

Οι χάλυβες οπλισμού σκυροδέματος πρέπει να έχουν τα χαρακτηριστικά 
μιας των ποιοτήτων 5220, 5400, 5500, 54005 και 55005, όπως αυτά 
ορίζονται στα Πρότυπα ΕΛΟΤ 959 και ΕΛΟΤ 971 του Ελληνικού Ορ¬ 
γανισμού Τυποποιήσεως, τα οποία καθίστανται υποχρεωτικά και οι 
οποίες πρέπει να αναγράφονται στα παραστατικά έγγραφα εμπορίας και 
διακινήσεώς τους (τιμολόγια, δελτία αποστολής, διασαφήσεις, δικαιο- 
λογητικά ανοίγματος πιστώσεως κ.λπ.). 

Άρθρο 2 

Απαγορεύεται η παραγωγή, κατοχή, πώληση χαλύβων οπλισμού σκυ¬ 
ροδέματος, που δεν ανταποκρίνονται σε μία από τις ποιότητες του προη¬ 
γούμενου άρθρου 1 και δε συνοδεύονται από τα κατά περίπτωση πιστο¬ 
ποιητικά ελέγχου των χαρακτηριστικών τους. 

Τα πιστοποιητικά ελέγχου εκδίδονται από τον ΕΛΟΤ, ο οποίος μπο¬ 
ρεί να συνεργάζεται για το σκοπό αυτό με κατάλληλα εργαστήρια ή γρα¬ 
φεία ελέγχου. Οι απαραίτητες δειγματοληψίες διενεργούνται για μεν 

τους εγχώριους χάλυβες οπλισμού σκυροδέματος στη μονάδα παραγω¬ 
γής τους, για δε τους εισαγόμενους στα τελωνεία εισαγωγής. 

Τα σχετικά με τη διενέργεια των δειγματοληψιών και την εκτέλεση 
των προβλεπομένων δοκιμών αναφέρονται στο παράρτημα της παρού¬ 
σας το οποίο και αποτελεί αναπόσπαστο μέρος αυτής. Οι οικονομικοί 
όροι για την έκδοση των παραπάνω πιστοποιητικών ορίζονται με απο¬ 
φάσεις του Διοικητικού Συμβουλίου του ΕΛΟΤ. 

ΠΑΡΑΡΤΗΜΑ 

1. ΔΙΑΔΙΚΑΣΙΑ 

1.1. Έκταση ελέγχου, δειγματοληψία. 

1.1.1. Για τη διενέργεια του ελέγχου, το προϊόν πρέπει να υποδιαι¬ 
ρείται σε παρτίδες ελέγχου με μέγιστη ποσότητα 100 I κάθε μία. Κάθε 
παρτίδα ελέγχου πρέπει να περιλαμβάνει προϊόντα χάλυβα της ίδιας 
ποιότητας και της ίδιας ονομαστικής διαμέτρου από το ίδιο χυτήριο. Η 
χημική σύνθεση (ανάλυση χυτηρίου) πρέπει να αναφέρεται στο πιστοποι¬ 
ητικό ελέγχου, όταν πρόκειται για συγκολήσιμους χάλυβες κατά το Ελ¬ 
ληνικό Πρότυπο ΕΛΟΤ 971. 

1.1.2 Τα δοκίμια πρέπει να λαμβάνονται από κάθε παρτίδα ελέγχου 
που αναφέρεται στην παράγραφο 1.1.1. κατά τον ακόλουθο τρόπο: 

α) 15 δοκίμια (60 δοκίμια όπου απαιτείται) από διαφορετικές ρά¬ 
βδους για έλεγχο σύμφωνα με τις παραγράφους 1.2.1. (α) και 1.2.1 

(β)· 

β) 2 δοκίμια από διαφορετικές ράβδους για έλεγχο της χημικής σύν¬ 
θεσης του τελικού προϊόντος (βλέπε 1.2.1. (γ) για συγκολήσιμους χάλυ¬ 
βες κατά το Ελληνικό Πρότυπο ΕΛΟΤ 971. 

1.1.3 Η προετοιμασία των δοκιμίων και δειγμάτων πρέπει να διενερ- 
γείται όπως περιγράφεται στα Ελληνικά Πρότυπα ΕΛΟΤ 959 και 
ΕΛΟΤ 971. 

1.2. Ιδιότητες που πρέπει να ελεγχθούν. 

1.2.1 Οι ακόλουθες ιδιότητες πρέπει να προσδιοριστούν κατά τον 
έλεγχο των δοκιμίων τα οποία έχουν ληφθεί σύμφωνα με την παρά¬ 
γραφο 1.1.2 

α) Έλεγχος βασιζόμενος σε μεταβλητές. 

ί. Όριο θραύσης (Γ) 

η. Όριο διαρροής (ί) 

ίίί. Επιμήκυνση μετά τη θραύση 

β) Έλεγχος βασιζόμενος σε χαρακτηριστικά 

ί. Συμπεριφορά κατά τη δοκιμή κάμψης - ανάκαμψης 

ιι. Συμπεριφορά κατά τη δοκιμή αναδίπλωσης 

ιιι. Διαστάσεις και ανοχές 

γ) Χημική σύνθεση σύμφωνα με την ανάλυση τελικού προϊόντος. 
Πρέπει νά προσδιοριστούν όλα τα στοιχεία τα οποία αναφέρονται στην 
παράγραφο 7 και στον Πίνακα. 2 του Ελληνικού Προτύπου ΕΛΟΤ 971 
καθώς και το ισοδύναμο άνθρακα. 

1.2.2 Οι διαδικασίες ελέγχου πρέπει να γίνονται όπως περιγράφεται 
στα Ελληνικά Πρότυπα ΕΛΟΤ 959 και ΕΛΟΤ 971. 

1.3 Αξιολόγηση αποτελεσμάτων 

1.3.1 Έλεγχος βασιζόμενος σε μεταβλητές 
α) Κατά τον έλεγχο πρέπει να προσδιοριστούν οι ακόλουθες τιμές για 
τις ιδιότητες που αναφέρονται στην παράγραφο 1.2.1 (α) 
ί. Όλες οι επί μέρους τιμές χ. των 15 δοκιμίων (η = 15) 
η. Η μέση τιμή γπ. 5 (για η = 15) 
ίίί. Η τυπική απόκλιση 5 [5 (για η = 15) 

Η παρτίδα που ελέγχεται γίνεται αποδεκτή εφόσον πληρούται η 
σχέση πι 15 -2.33χ 3 |5 > € ν για όλες τις ιδιότητες (2,33 είναι η τιμή του 
δείκτη 1ι για π — 15 σύμφωνα με τον Πίνακα 1) 0 ν είναι χαρακτηριστική 
τιμή που καθορίζεται στα Ελληνικά. Πρότυπα ΕΛΟΤ 959 και ΕΛΟΤ 
971. 

β) Αν δεν πληρούται η συνθήκη της προηγούμενης παραγράφου τότε 
ο δείκτης 

Ιε' _ ΞΐίΓ £ 

' " 3,5 

πρέπει να καθοριστεί από τα υπάρχοντα αποτελέσματα δοκιμών, 

Αν Ι<' >: ο έλεγχος μπορεί να συνεχιστεί. Στην περίπτωση αυτή πρέπει 
να ληφθούν 45 επιπλέον δοκίμια από διαφορετικές ράβδους της παρτίδας 
ελέγχου, έτσι ώστε να υπάρξουν 60 συνολικά αποτελέσματα δοκιμών (η 
= 60). 

Η παρτίδα ελέγχου είναι σύμφωνη με τις απαιτήσεις του παρόντος 
εφόσον πληρούται η σχέση: 
γπ 60 - 1,93 χ 3 60 > Π 

για όλες τις ιδιότητες (1,93 είναι η τιμή του δείκτη 1ι για η = 60 σύμ¬ 


φωνα με τον Πίνακα 1). 

1.3.2 Έλεγχος βασιζόμενος σε χαρακτηριστικά 
α) Όταν γίνεται ο έλεγχος των ιδιοτήτων που αναφέρονται στην πα¬ 
ράγραφο 1.2.1. (β), όλα τα προσδιορισθέντα αποτελέσματα των 15 δο¬ 
κιμίων πρέπει να συμφωνούν με τις απαιτήσεις του παρόντος. Στην πε¬ 
ρίπτωση αυτή η παρτίδά ελέγχου γίνεται αποδεκτή. 

β) Οι δοκιμές μπορούν να συνεχιστούν όταν το πολύ 2 αποτελέσματα 
δε συμφωνούν με τις απαιτήσεις του παρόντος. Στην περίπτωση αυτή 
πρέπει να ληφθούν και να ελεγχθούν 45 επιπλέον δοκίμια από διαφορε¬ 
τικές ράβδους της παρτίδας ελέγχου, ώστε να υπάρχει ένα σύνολο 60 
αποτελεσμάτων δοκιμών. Η παρτίδα ελέγχου γίνεται αποδεκτή αν το 
πολύ 2 από τα 60 αποτελέσματα δε συμφωνούν με τις απαιτήσεις του 
παρόντος. 

ΠΙΝΑΚΑΣ 1. Τιμές του δείκτη κ σε συνάρτηση με τον αριθμό των απο¬ 
τελεσμάτων δοκιμών η. 


η 

\ί 

η 

Ιι 

5 

3,40 

30 

2,08 

6 

3,09 

40 

2,01 

7 

2,89 

50 

1,97 

8 

2,75 

60 

1,93 

9 

2,65 

70 

1,90 

10 

2,57 

80 

1,89 

11 

2,50 

90 

1,87 

12 

2,45 

100 

1,86 

13 

2,40 

150 

1,82 

14 

2,36 

200 

1,79 

15 

2,33 

250 

1,78 

16 

2,30 

300 

1,77 

17 

2,27 

400 . 

1,75 

18 

2,25 

500 

1,74 

19 

2,23 

1000 

1,71 

20 

2,21 


1,64 


Άρθρο 3 

Των ανωτέρω υποχρεώσεων απαλλάσσονται τα προϊόντα τα οποία 
καλύπτονται από Σήμα Ποιότητας,ή συνοδεύονται από Πιστοποιητικό 
ποιότητας τα οποία αντίστοιχα χορηγούνται ή εκδίδονται από τον Ελλη¬ 
νικό Οργανισμό Τυποποίησης. 

Άρθρο 4 

Χάλυβες οπλισμού σκυροδέματος που παράγονται σε Κράτος μέλος 
των Ευρωπαϊκών Κοινοτήτων, στο οποίο ισχύει ένα σύστημα πιστοποί¬ 
ησης της ποιότητας που αναγνωρίζεται από Δημόσια Αρχή του Κρά¬ 
τους αυτού, εξαιρούνται από τους ελέγχους του άρθρου 2 στο τελωνείο 
εισαγωγής, με τις βασικές προϋποθέσεις, ότι το σύστημα πιστοποίησης 
της ποιότητας που ισχύει στη χώρα παραγωγής έχει αναγνωριστεί ως 
ισότιμο εκείνου της Χώρας μας και ότι υπάρχουν πιστοποιητικά που 
αποδεικνύουν ότι τα προϊόντα είναι σύμφωνα με τις απαιτήσεις των Ελ¬ 
ληνικών Προτύπων ΕΛΟΤ 959 και ΕΛΟΤ 971. 

Άρθρο 5 

Αν το ΤΒΕΤ διαπιστώσει ότι χάλυβες οπλισμού σκυροδέματος δεν 
πληρούν τις προϋποθέσεις του άρθρου 1 της παρούσας ή και δεν έχουν 
τα χαρακτηριστικά μιας των ποιοτήτων του ίδιου άρθρου, δύναται να 
απαγορεύσει, μετά από σύμφωνη γνώμη του ΕΛΟΤ τη διάθεση στην 
αγορά αυτών των υλικών ή να την υποβάλει σε ειδικούς όρους με ειδική 
απόφαση της αρμφίας υπηρεσίας επαρκώς αιτιολογημένης. 

Άρθρο 6 

1. Σε οποιονδήποτε κατασκευάζει ή εισάγει ή πωλεί και γενικά θέτει σε 
κυκλοφορία χάλυβες οπλισμένου σκυροδέματος ή εμποδίζει τον έλεγχο 
αυτών κατά παράβαση των διατάξεων της παρούσας, εκτός από τις τυ¬ 
χόν κυρώσεις που προβλέπονται από άλλες διατάξεις της εθνικής νομο- 



7222 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θεσίας, επιβάλλεται με απόφαση του Υπουργού Βιομηχανίας - Ενέρ¬ 
γειας και Τεχνολογίας πρόστιμο μέχρι 5.000.000 δραχμών υπέρ του 
Ελληνικού Οργανισμού Τυποποίησης (ΕΛΟΤ). 

Τα πρόστιμα που επιβάλλονται αποτελούν έκτακτους πόρους του 
ΕΛΟΤ και κατατίθενται στον ειδικό λογαριασμό που τηρείται στην Τρά¬ 
πεζα της Ελλάδος. 


Άρθρο 7 

Κάθε διάταξη που αντιβαίνει στην παρούσα απόφαση καταργεί- 
ται. 

Η ισχύς της απόφασης αυτής αρχίζει από την 1η Μαρτίου 1988. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 3 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



